Ekoselo u Itaki (SAD) kao model za održivu budućnost | Fondacija Petrović Njegoš\nKonferencija “Birati održivu budućnost: Učiti iz iskustva – Ekoselo u Itaki (SAD)” održana je 16. juna 2013. godine na Cetinju, uz podršku Ambasade SAD u Crnoj Gori i Prijestonice Cetinje. Konferencija je dio arhitektonsko-urbanističke radionice „Bajice ili grad u polju“, koju Fondacija Petrović Njegoš organizuje drugu godinu za redom u cilju valorizacije i podsticanja održivog razvoja naselja Bajice.\nOtvarajući konferenciju, Princ Nikola Petrović Njegoš nagovijestio je prisutnima da priča o ekoselu u Itaki zapravo govori o više osjetljivih tema koje su bitne za naše okruženje uzimajući u obzir krize i tranzicije sa kojom se suočava današnje društvo. Tu se, između ostaloga, misli na pitanje odnosa grad-selo. Grad i selo su, po njegovom mišljenju, komplementarni kao „srce i pluća“ i upravo ta komplementarnost može otkriti izvore prehrambrene i energetske samodovoljnosti koja će pomoći građanima da se bolje odupru socijalnoj i ekonomskoj krizi. Princ Nikola je, takođe, naglasio da bi trebalo praviti razliku između koncepata etno sela i eko sela, te da u tom smislu eko selo nije turistički već, prije svega, životni projekat. Najzad, on je naglasio važnost učešća svih pojedinaca u zaštiti biosfere i podsjetio prisutne da se svuda u svijetu ljudi okupljaju kako bi poboljšali svoj život u skladu sa životnom sredinom.\nSpecijalni gost na konferenciji bila je Liz Voker (Liz Walker), suosnivač i izvršni direktor Ekosela u Itaki (država Njujork, SAD), koja je održala predavanje o osnovnim principima zahvaljujući kojima koncept ekosela postiže veliki uspijeh u svijetu, kao i o važnosti vođenja života u skladu sa prirodom. Voker je govorila o načinu na koji je nastala ideja Ekosela u Itaki, njenim ciljevima, prvim akcijama sprovedenim u pravcu njenog pretvaranja u realnost i, najzad, o životu u ekoselu. Oslanjajući se na dvadesetdvogodišnje iskustvo u ovoj oblasti ona je navela da ideja ekosela može biti inspiracija kako za urbana, tako i za ruralna naselja. Takođe, ona je napravila paralelu između Itake i Bajica, ukazujući na to da se učenjem iz bogatog iskustva drugih zemalja može stvoriti čvrsta osnova za stvaranje samoodrživih naselja u Crnoj Gori.\nNakon predavanja održan je okrugli sto posvećen samoodrživom razvoju grada, uz akcenat na sledeće teme: “Od ideje do dizаjnа – sredstva i nаčini do uspješnog ekološkog projektа” i “Od dizаjnа do realizacije – strаtegije, ulаgаnjа, glаvni аkteri, potrebno vrijeme”.\nZahvaljujući ovoj konferenciji, kao i učešću i podršci od strane ambasadorke SAD u Crnoj Gori, gđe. Su K. Braun (Sue K. Brown) stvoreni su osnovni uslovi za početak stvaranja saradnje sa gradom Itaka. Edit Fajks (Edith Fikes), asistentkinja na Odeljenju za arhitekturu Univerziteta Kornel u SAD (Cornell University) i učesnica okruglog stola prikupila je i proslijedila osnovne potrebne podatke i informacije za ulazak u proces bratimljenja gradova Cetinje i Itaka. Ona je pokazala i želju da direktno u Itaki predstavi projekat i pomogne jačanju odnosa, kao i pokretanju inicijative za novu saradnju.


Zakerberg pred Evropskim parlamentom o zloupotrebi podataka na Fejsbuku\nDirektor i osnivač kompanije "Fejsbuk" Mark Zakerberg pojaviće se pred članovima Evropskog parlamenta, kako bi odgovorio na pitanja o neprikladnoj upotrebi podataka 87 miliona korisnika ove društvene mreže, izjavio je predsednik izvršnog tela EU Antonio Tajani.\nOn je rekao da je Zakerberg prihvatio poziv izvršnog tela EU i da će u Brisel doći što je moguće pre.\n"Osnivač i direktor 'Fejsbuka' je prihvatio naš poziv i doći će u Brisel što je moguće prije, nadamo se već sledeće sedmice", naveo ja Tajani u saopštenju.\n"VAŠ UGOVOR JE KRŠ" Kako se šef Fejsbuka izvlačio pred Kongresom i PREĆUTAO KLJUČNE STVARI\nDA LI MILJENIK NACIJE POSTAJE DART VEJDER Umesto da ga bace na kolena, Zakerberg PONIZIO senatore i dodatno se OBOGATIO\nNajveća društvena mreža na svetu se našla u centru istrage o načinu na koji rukuje ličnim podacima korisnika, nakon informacije da je kompanija "Kembridž analitika" nepropisno pristupila podacima 87 miliona korisnika "Fejsbuka".\nZakerberg 10. aprila pred Kongresom SAD\nSTIGAO JE TAJ DAN Zakerberg danas svedoči pred Kongresom i evo šta je ISPLANIRAO\nEU pozvala Zakerberga da SVEDOČI pred parlamentom


Potpisani ugovori za vakcine za 40 odsto stanovništva BiH - Trebevic.net\nPredsjedavajući Savjeta ministara Zoran Tegeltija izjavio je da BiH u ovom trenutku ima potpisane ugovore i plaćene akcize za nabavku vakcina protiv virusa korona za 40 odsto stanovništva.\n– Za te vakcine su potpisani ugovori, izvršene su uplate sredstava i očekujemo da stignu u zemlju – rekao je Tegeltija u Predstavničkom domu Parlamentarne skupštine BiH odgovarajući na pitanje poslanika DNS-a Nenada Nešića kada će početi nabavka i kada će stići vakcine protiv virusa korona.\nOn je naveo da postoji pisano obavještenje da će najkasnije do sredine februara stići 27.000 Fajzerovih vakcina iz sistema Kovaks i 200.000 do 250.000 vakcina Moderna.\n– Savjet ministara je posredstvom Ministarstva civilnih poslova obezbijedio tehničke uslove za prijem tih vakcina – istakao je Tegeltija i dodao da se entitetska ministarstva zdravlja pripremaju da sprovedu vakcinaciju.\nOn je podsjetio da je proces nabavke vakcina počeo u junu prošle godine i da su pregovore sa Ministarstvom civilnih poslova u Savjetu ministara vodila entitetska ministarstva zdravlja i Odjeljenje za zdravstvo Brčko distrikta.\n– Sve mjere i odluke donošene su u Savjetu ministara, entitetskim vladama i Vladi Brčko distrikta. Zbog toga su sve ove odluke za proceduru nabavke kroz sistem Kovaks 1.230.000 vakcina i očekujemo da se kroz ovaj sistem nađu i kineske vakcine – naveo je Tegeltija i dodao da je došlo do kašnjenja u nabavci vakcina po tom sistemu.\nOn je rekao da se, kada se vidjelo da sistem ove nabavke kasni, na osnovu zajedničkog dogovora sa premijerima entiteta krenulo i u sistem direktne nabavke i u nabavku vakcina koje nisu odobrene od Evropske agencije za lijekove.\n– Radi se o vakcinama koje su proizvedene u Rusiji i u Kini – rekao je Tegeltija.\nOn je dodao da je Ministarstvo civilnih poslova objedinilo te zahtjeve entiteta i Brčko distrikta i da je Vlada Federacije BiH zatražila 100.000 ruskih vakcina, da iz Republike Srpske nije bilo zahtjeva za rusku vakcinu jer su već ranije ispregovarali 400.000 vakcina i 20.000 vakcina za Brčko distrikt.\n– Kada su u pitanju vakcine iz Kine, Vlada FBiH je iskazala zahtjev za 100.000 doza, Republika Srpska za 80.000 vakcina i 20.000 za Brčko distrikt, a u direktnim pregovorima sa Fajzerom federalno Ministarstvo zdravlja je iskazalo potrebu za 200.000 vakcina, Vlada Republike Srpske za 50.000 i Brčko distrikt za 8.250 vakcina – precizirao je Tegeltija,\nOn je dodao da se direktnim pregovorima tražilo manje od 650.000 vakcina, što je mnogo manje nego što je u prvoj fazi ispregovarano.\nTegeltija je podsjetio da je u decembru najavio da će prve vakcine u BiH stići u prvom kvartalu ove godine i izrazio očekivanje da će u ovom mjesecu početi proces vakcinacije u prvoj fazi i da će se sistemski koordinisano ući u proces vakcinacije stanovništva u BiH.


Edo Murić - Blic Sport\nKošarkaši Partizana poraženi su u derbiju ABA lige od Cedevite sa 76:71, a prelomni momenat dogodio se u poslednjem minutu susreta.\nKako su komentatori "Arene sport" u toku meča Mega Bemaksa i Crvene zvezde najavili, bivši košarkaš Partizana Edo Murić bi mogao u narednom periodu da pojača redove Cedevite.\nPOSLE EFESA Bivši košarkaš Partizana otišao u Poljsku\nBivši košarkaš Efesa Edo Murić za nastavak karijere odlučio se za poljski Stelmet iz Zelene Gore.\nRASTANAK Efes otpustio Murića\nKrenula je da radi metla u Anadolu Efesu... Posle serije loših rezultata, otkaz u timu koji sa klupe predvodi Velimir Perasović prvi je dobio Edo Murić.\nSLOVENCI ZBUNILI I SVOJE NAVIJAČE Osvojili Evrobasket, pa citirali Mutu i Miroslava Ilića\nSlovenačka reprezentacija prvi put u istoriji košarke postala je prvak Evrope, pa i ne čudi veliko slavlje u njenom taboru. Toliko, da se slavilo uz citiranje naših poznatih ličnosti, dva Miroslava - Nikolića, pomoćnog trenera "orlova", i - Ilića, pevača narodne muzike.\nSLOVENAC KOD ŠTIMCA Edo Murić prešao u Efes\nSlovenački košarkaš Edo Murić od naredne sezone igraće za Efes, saopštio je turski klub.\nSLOVENCI HOĆE FINALE Bivši košarkaš Partizana: Idemo u tuču sa Špancima, ovo je naša godina\nLuka Dončić i Goran Dragić su glavni aduti Slovenije, oni su presudili Letoniji u četvrtfinalu Evrobasketa (103:97), ali je ogroman doprinos plasmanu u polufinale dao i Edo Murić.\nBAT PRESUDIO Partizan da isplati Muriću 150.000 evra\nKošarkaški klub Partizan mora da isplati 150.000 evra bivšem igraču Edu Muriću, odluka je Košarkaškog arbitražnog tribunala (BAT).\nSamo dva poteza igrača "večitih" na Top listi ABA lige za 2016. /VIDEO/\nZvanično najbolji potez ABA lige u 2016. godini je pogodak Zeka Rajta, košarkaša Olimpije, na prošlosezonskom meču sa ekipom podgoričke Budućnosti.\nBIĆE NEOBIČNO "GROBARIMA" Edo Murić zvanično u narandžastom\nDosadašnji košarkaš Partizana Edo Murić zvanično je postao novi član Banvita, saopšteno je na sajtu kluba.\nMURIĆ U ŠOKU Mislio sam da će Gudurić promašiti halu, ne znam šta se desilo\nKošarkaš Partizana Edo Murić bio je šokiran porazom od Crvene zvezda sa 87:86, trojkom Marka Gudurića u poslednjoj sekundi sa devet metara.\nATRAKCIJA Blokada Gudurića koja je izazvala delirijum u hali /VIDEO/\nBlokada Marka Gudurića, kada je Edo Murić pokušao da poentira iz Zvezdinog reketa, bila je najlepši potez drugog poluvremena "večitog derbija" kojim je otvorena finalna serija Superlige.\nKOŠKANJE Čović isključen zbog udaranja rivala, Murića saigrači jedva obuzdali /FOTO/ /VIDEO/\nKošarkaši Partizana plasirali su se u finale domaćeg plej-ofa, a u trećem meču polufinala protiv FMP-a (87:78) došlo je do koškanja Filipa Čovića i Eda Murića.\nU NBA STILU Murić zakucao preko dva košarkaša Cedevite /VIDEO/\nPublika u Hali sportova “Ranko Žeravica” imala je prilku da uživa u prelepim potezima na meču između Partizana i cedevite u 25. kolu ABA lige.\nEDO MURIĆ Poraz jako boli, mnogo smo se potrošili protiv Zvezde\nOdličan je bio Edo Murić, koji je u finalu Kupa Radivoja Koraća postigao 16 poena. Ipak, to nije bilo dovoljno da se osvoji trofej, pa je slovenački košarkaš bio vidno razočaran.\nSlovenac procvetao kod novog trenera Partizana: Džile naštelovao Eda\nDok ekipu Partizana nije preuzeo Aleksandar Džikić, crno-beli su se nalazili u veoma nezavidnoj situaciji, iz koje su se izvukli, ostvarivši pet pobeda u šest utakmica i tako obezbedili opstanak u Jadranskoj ligi.\nMurić za "Blic" o derbiju: Nisam mnogo razmišljao o šutu za pobedu, samo sam verovao u sebe\nIma Edo Murić lepih sećanja iz duela sa Crvenom zvezdom, no utisak je, ipak je više onih lošijih. Ne toliko ni zbog rezultata, koliko zbog teških povreda koje su ga ga pratile u tim mečevima.\nMurić: Iz nas su izbile emocije i energija, nagrađeni smo za rad i trud\nKošarkaš Partizana Edo Murić euforično je prokomentarisao pobedu nad Crvenom zvezdom sa 86:81 u ABA ligi.\nVRATIO SE JAČI Murić za "Blic": Videćete pravog Eda, idemo u plej-of!\n- Šest paklenih meseci su iza mene, ali zato sada imam čeličnu psihu i još jaču ruku nego ranije. Navijači, kada mi se vrati osećaj, opet će opet videti pravog Murića - poručuje Slovenac.\nEdo Murić je imao poruku za "grobare" nakon povratničkog meča\nOporavljeni Edo Murić se konačno vratio u tim Partizana, i to trijumfalno.\nDOBRE VESTI ZA CRNO-BELE Murić: Vraćam se za Metalac ili Megu


Autor teksta je Slobodan Tomović, režiju potpisuje Blagota Eraković, a producent monodrame je NVO Montenegrin universal theatre-Podgorica.\nAkademik Sreten Petrović, u svom tekstu “Estestki sklad i domovinska misija” navodi kako je pozorišna umjetnost u Crnoj Gori imala i ima impozantan broj značajnih i znamenitih dramskih umjetnika, ali “među svim tim scenskim velikanima nema niti jednog koga bismo po istrajnom tumačenju Njegoševe duhovnosti mogli upoređivati sa Slobodanom Marunovićem.\n“Dramski umjetnik Slobodan Marunović, istaknuti član Crnogorskog narodnog pozorišta, fenomen je svoje vrste. Ovaj poznati glumac, akter u mnogim ansambl-predstavama, najdosljedniji je savremeni scenski interpretator Njegoševe duhovne biografije, njegove misli i njegovog lika. (…) Marunovićev zadatak je, ne samo načelnim uputima, umnogome pomogla diskretna režija maestra Blagote Erakovića, reditelja koji već decenijama uspješno revitalizira crnogorsku dramsku baštinu, prije svega Njegoševo i negoševsko nasljeđe. Hvala dramskom umjetniku Slobodanu Marunoviću koji je širom Ekumene pronio glas slobode, visoke svijesti i savjesti klasične i moderne Crne Gore.” Sreten Perović - Izvodi iz teksta „Estetski sklad i domovinska misija“


Poruka iz Njukasla: "Još šest nedelja..." - Sportske.net\nPoruka iz Njukasla: "Još šest nedelja..."\nTrener Njukasla želi kasniji povratak takmičenju u Premijer ligi.\nPoketino prihvata ako stignu ovi igrači, čekanje se nastavlja, spisak impresivan!"Svrake" pronašle idealno pojačanje u prestonici?Njukaslova prva kupovina - Interov višak za 25 miliona!Dočekasmo i to - Njukasl krade pojačanje... Mančester Sitiju!Ponuda na stolu, evo koliko košta Bejl!\nKlubovi Premijer lige održaće u ponedeljak sastanak na kome će razgovarati o pravilima oko treninga za vreme pandemije korona virusa. Uprava Lige planira da se takmičenje nastavi 12. juna.\n"Treba nam još vremena za pripreme kako bi se igrači vratili u formu ili će samo padati kao papirići. Većina trenera deli tu zabrinutost. Biće nam potrebno najmanje šest nedelja. Ne vidim kako bismo mogli da igramo utakmice pre kraja juna", rekao je Brus, preneo je Skaj.\n"Morate zapamtiti da su oni bili slobodni osam nedelja i to je verovatno najduža pauza u karijeri za neke od njih", dodao je on.\nKlubovi će na sastanku glasati o tome da li treba dozvoliti igračima da se vrate treninzima u malim grupama, uz poštovanje distance.\nBritanska Vlada je prošlog četvrtka saopštila da će "otvoriti vrata" povratku profesionalnog fudbala u Engleskoj u junu.\nMeđutim, fudbaleri među kojima je i Deni Rouz, koji igra za Njukasl na pozajmici iz Totenhema, brinu se zbog preranog povratka fudbalu zbog pandemije korona virusa, tokom koje je umrlo više od 34.000 ljudi u Velikoj Britaniji. Rouz je rekao da se "rizikuju ljudski životi".\n"Izrazio je zabrinutost, ali razgovarali smo i vratiće se. Svako ima svoj niz okolnosti i to treba uzeti u obzir. Ali, s obzirom na preduzete mere, verovatno ćete više rizikovati ako odete u prodavnicu ili na benzinsku pumpu. Mi smo u boljoj poziciji, možemo da se testiramo na tri dana", rekao je trener crno-belih.\n"Ako igrač odbije da dodje ili da igra, razumeću to. Većina mojih igrača su za povratak. Moramo poštovati svačije mišljenje", rekao je Brus.


Tužilaštvo da objasni zadržavanje Ane Lalić i obustavi svaki postupak koji eventualno i dalje vodi protiv nje - Dijalog.net\nNaslovna Civilno društvo Tužilaštvo da objasni zadržavanje Ane Lalić i obustavi svaki postupak koji eventualno i dalje vodi protiv nje\nPostavljeno 2. April 2020.\nBeograd, 02. april 2020. – Fondacija Slavko Ćuruvija saopštila je da traži obustavljanje svakog postupka koji se eventualno vodi protiv novinarke Ane Lalić i istakla da njeno privođenje predstavlja nedopustivu demonstraciju sile nad novinarima.\n“Njeno privođenje, i to zbog objavljivanja teksta, nikako ne sme da da se dogodi u normalnom demokratskom društvu. Vanredno stanje ne sme da bude izgovor za obračun sa novinarima i zastrašivanje medija. Kako su se takvi obračuni završili tokom vanrednog stanja 1999. godine – znamo“, podseća Fondacija Slavko Ćuruvija.\nFondacija zahtreva od Tužilaštva i policije da javnosti objasne po kom osnovu su odredili meru zadržavanja Ani Lalić, za koje je delo terete i da li se protiv nje i dalje vodi postupak.\nAko se takav postupak vodi, Fondacija zahteva da on odmah bude obustavljen.\n“Hapšenje novinara koji javnosti predstavljaju činjenice o toj borbi ugrožava ne samo osnovna prava garantovana Ustavom Srbije i međunarodnim konvencijama, već potencijalno ugrožava i same živote građana“, navodi se u saopštenju.\nKako je naglašeno “zaprepašćeni smo činjenicom da se, umesto da sve svoje kapacitete usmeri na zdravstveni sistem, država obrušava na one koji svoj posao obavljaju u interesu javnosti“.\nFondacija poziva Vladu da prekine sa “zloupotrebom pravosuđa i obezbedi nesmetan rad svih novinara” na teritoriji Republike Srbije.\n“Nijedan novinar u Srbiji više ne sme da bude privođen i krivično gonjen zbog svog profesionalnog rada“, zaključuje Fondacija Slavko Ćuruvija.\nOznakeAna LalićFondacija "Slavko Ćuruvija"mediji\nPrethodno NDNV upozorava na novi talas urušavanja medijskih sloboda u Srbiji\nSledeće NKEU: Civilno društvo prepoznati kao partnera u zaštiti najosetljivijih društvenih grupa u uslovima vanrednog stanja\nTop Tags istraživanje Društvo mladi vladavina prava evropske integracije Srbija i Evropska unija konkurs lokalna samouprava Evropska unija OCD Vlada Republike Srbije Civilno društvo ljudska prava mediji Evropska komisija


Naš cilj | BERLIN-CHEMIE Srbija\nO nama|Naš cilj\nZajedno - za život\nOd kada je BERLIN-CHEMIE postao deo globalno uspešne MENARINI grupe, kompanija je doživela održiv rast i uspešnu ekspanziju. Predstavljanjem proizvoda koji su prilagođeni zdravstvenim potrebama pacijenata i lekara, BERLIN-CHEMIE je u mogućnosti da svojim korisnicima ponudi širok spektar proizvoda, između ostalog u oblasti kardiologije, respiratornih bolesti, dijabetesa, gihta i u budućnosti, onkologije.\nU BERLIN-CHEMIE smo ponosni na saradnju s našim kupcima jer nam ovo omogućava da budemo u toku sa stalnim napretkom u dokazanim lekovima i da identifikujemo mogućnosti pomoću kojih naši proizvodi mogu odlučno da poboljšaju život pacijenata.\nNaš cilj je brzo pokretanje proizvodnje novih lekova na tržište kroz partnerstva i licence s drugim kompanijama na međunarodnom i nacionalnom nivou, jer to omogućava našim kupcima da dobiju pristup širokom spektru najsavremenijih dostupnih terapijskih mogućnosti.\nKljuč ovog uspeha leži u veštinama ljudi koji rade za BERLIN-CHEMIE. Naši zaposleni su fokusirani službenici koji mogu da se pohvale dugogodišnjim iskustvom u medicinskom marketingu.\nPod pokroviteljstvom MENARINI grupe, strateški korporativni ciljevi kompanije BERLIN-CHEMIE leže u oblastima istraživanja i razvoja, i internacionalizacije. Obe strategije imaju za cilj da omoguće pacijentima širom sveta pristup inovativnim proizvodima koji ublažavaju njihovu patnju. BERLIN-CHEMIE kontinuirano sprovodi ove korporativne ciljeve u Nemačkoj, istočnoj Evropi i regionu zajednice nezavisnih država (ZND) da bi poboljšala kvalitet života pacijenata.


Hollow Knight i Hitman su u novom Humble Monthly paketu\nPosted utorak 09 10 2018 11:21:50\nHumble Bundle je dao još jedan razlog da nastavimo sa pretplatom na njihove mesečne pakete.\nNovembarski Humble Monthly paket tako sadrži celu prvu sezonu nove Hitman igre, fantastičnu metroidvaniu Hollow Knight i zombi survival igru 7 Days to Die. Pored ovih igara biće još 5 ili 6 naslova (jer je do sada praksa bila da Monthly imaju 8 ili 9 igara), dok ovaj trio dolazi u vidu Steam ključeva i dostupan je pretplatnicima već danas.\nProšle sedmice otkriven je ostatak oktobarskog paketa igara među kojima su bili Overwatch, American Truck Simulator i Dungeons 3. Ovo je bio još jedan paket koji nisu u potpunosti činile Steam igre, a kao bonus za kupce (i dalje pretplatnike) ovog i sledećeg meseca dolazi nekoliko loot boxova u Overwatchu.\nSadržaj trenutnog paketa će biti otkriven 2. novembra, a svakako je dobra uvertira pred Hitman 2 koji nas očekuje sledećeg meseca.


Smrtna kazna u Republici Srpskoj zarobljena u političkom sporu\nBy Mladen Dragojlovic / Објављено на: June 3, 2019\nJedan od retkih ustava u Evropi sa smrtnom kaznom kao redovnom kaznom za najteže zločine je Ustav Republike Srpske, entiteta sa većinskim srpskim stanovništvom u Bosni i Hercegovini.\nMeđutim, u skladu sa drugim zakonima, nemoguće je nekoga osuditi na smrt, ali to ne mijenja činjenicu da ta kazna postoji. Prije nekoliko godina, Evropska komisija je istakla da je vrlo važno ukloniti ovaj član iz Ustava, a to je tačka na kojoj je počela politička igra.\nNarodna skupština Republike Srpske (NSRS) usvojila je set izmena Ustava, uključujući i onu o ukidanju smrtne kazne. Celi set je, prema proceduri, otišao u Dom naroda Republike Srpske, gde je Bošnjački klub blokirao konačno usvajanje.\nZbog toga je predsednik NSRS, Nedeljko Čubrilović, u ponedjeljak ponovio optužbu i okrivio bošnjačke poslanike za neuspeh ukidanja smrtne kazne. Takođe, prema Čubriloviću, kriv je OHR. On podsjeća da je, donoseći odluku još 2002. godine, OHR osnovao Dom naroda RS sa preširoko definiranim nadležnostima.\n“Pojam “vitalnog nacionalnog interesa”, za čiju zaštitu je formiran Dom naroda, toliko je široko definisan da dovodi do zloupotrebe, a mehanizam se često koristi za sve vrste stvari sa jednim glavnim ciljem – da se napravi šteta Republici Srpskoj. Isto važi i za ovaj slučaj”, rekao je Čubrilović komentarišući izveštaj Evropske komisije u kojem stoji da Ustav Republike Srpske ima referencu na smrtnu kaznu, koja je, prema njima,“ kršenje evropskih standarda”.\nZa lokalne medije, Čubrilović je objasnio da je pomoću mehanizam zaštite vitalnog nacionalnog interesa Bošnjački klub u 2012. blokirao je usvajanje 29 amandmana na Ustav Republike Srpske, uključujući i onaj o ukidanju smrtne kazne.\n“Sve ovo jasno dokazuje da Dom naroda ometa rad i odluke Narodne skupštine jer usporava zakonodavni autoritet u Republici Srpskoj konstantnim pozivanjem na vitalni nacionalni interes. Zato smatram da izjave koje se odnose na Republiku Srpsku kao onu koja je jedina odgovorna za propust da se izvrši preporuka o ukidanju smrtne kazne, dovode u zabludu”, izjavio je Čubrilović.\nRamiz Salkić, bošnjački potpredsednik Republike Srpske, u svojoj reakciji je rekao da je optužba Čubrilovića “sramna, licemerna i odvratna.”\n“Kada je Ustav Republike Srpske pisan, Bošnjaci u ovom entitetu su bili progonjeni, ubijani, odvođeni u logore, prognani i bačeni u masovne grobnice bez propisanog postupka, samo zato što su bili Bošnjaci. Čubrilović zna da su Bošnjaci bili za promenu ove sramotne i necivilizovane odredbe u Ustavu entiteta, ali ta odredba nije ukinuta zbog želja srpskog naroda“, kazao je Salkić.\nTvrdi da su Bošnjaci još uvek spremni da glasaju za ukidanje ove odredbe, “ali nisu spremni da prihvate druge izmene Ustava koje se spominju, u istom setu promena, pod plaštom ukidanja smrtne kazne”\nPrema njegovim rečima, te druge promene bi dodatno diskriminisale Bošnjake u ovom delu zemlje.


Кockar (DS): Otkazivanje promocije knjige Žarka Trebješanina u Aleksandrovcu je politički pritisak\nPortparolka Demokratske stranke (DS) Alisa Кockar izjavila je danas da je "apsolutno neprihvatljivo" otkazivanje promocije knjige Žarka Trebješanina u Aleksandrovcu, bez obrazloženja i u poslednjiem trenutku, kao i da to zaslužuje najoštriju reakciju javnosti.\nKockar je u pisanoj izjavi navela da “režim Aleksandra Vučića već godinama koristi različite mehanizme političkog pritiska kako bi obeshrabrio medijski istaknute pojedince da javno govore o tome kako život u Srbiji zaista izgleda i kakva je vlast, pod pretnjom da će im rad biti ili značajno otežan ili potpuno onemogućen”.\nDemokratska stranka podseća da je psiholog Žarko Trebješanin izuzetno aktivan u medijskom životu Srbije i da je “u više navrata govorio o tome kako u našem društvu ne postoje institucije ili da su one tu samo na papiru, da mladi odlaze jer nemaju mogućnost da se ostvare kao ljudi, roditelji i stručnjaci, ali i da u Srbiji ima bar dva miliona nezadovoljnih gradjana koje vlast pokušava da pretvori u podanike”.\n“Jedini način da zaštitimo ne samo Žarka Trebješanina, već i sve druge gradjane Srbije koji imaju dovoljno hraborsti da javno govore istinu, jeste da pokažemo solidarnost. Ne smemo da dopustimo da se najhrabriji medju nama osećaju nezaštićenio, kao i da dogadjaji poput ovog prodju naopaženo. Nećemo ih prepustiti na milost i nemilost režimu Aleksandra Vučića. Demokratska stranka je uz gradjane, spremna da pomogne u svakoj situaciji i pruži neophodnu logističku, moralnu, pravnu i svaku drugu pomoć svima koji je zatraže”, ukazala je Kockar.\nTrebješanin je izjavio za N1 da je juče iznenada otkazana promocija njegove knjige “Snovi, psihološko tumačenje” u Aleksandrovcu i da pretpostavlja da je razlog za to politički pritisak.


Mortal Kombat X – RUR Esports\nProteklog vikenda u hali 2 Beogradskog sajma održan je prvi Gamescon, festival gaminga i pop kulture. U okviru tri dana manifestacije održano je mnoštvo turnira u popularnim kompjuterskim i konzolnim igrama, prilika da se igrači iz Srbije pokažu i dokažu…\nMortal Kombat X turnir u Delta City\nCineplexx Delta City organizuje Mortal Kombat X turnir specijalno za sve gledaoce filma ”Jesen samuraja”. U nedelju 23. oktobra, sa početkom od 14 časova, svi koji pokažu kartu za pomenuti film će besplatno moći da se oprobaju u Mortal Kombatu…\nMortal Kombat XL stigao na Steam\nSa nekoliko meseci zakašnjenja i jedne promene studija, XL izdanje najnovijeg Mortal Kombata je stiglo na PC. Mortal Kombat XL je u stvari Mortal Kombat X samo sa svim DLC paketima koji su do sada objavljeni. Ali i ne samo…\nMortal Kombat XL i Kombat Pack za mesec dana na PCu\nKompletno izdanje poslednjeg Mortal Kombata će konačno stići na PC nakon što je promenjen studio koji radi na igri. NetherRealm je svojevremeno objavio da Kombat Pack 2 (sa četiri nova borca) neće izaći za PC platformu, kao i da napuštaju…


"OD NERAZVIJENIH OPŠTINA PRAVE JOŠ NERAZVIJENIJE" Runićeva ogorčena zbog pozicije Drvara u FBiH - Srpskainfo\nNačelnik Drvara Dušica Runić izrazila je nezadovoljstvo zbog pozicije ove opštine u Federaciji BiH, jer sistemom raspodjele prihoda od PDV po ključu koji je trenutno napravljen nerazvijene lokalne zajednice postaju još nerazvijenije.\nRunićeva je, nakon sastanka s predsjedavajućim Savjeta ministara Zoranom Tegeltijom i načelnikom Glamoča Nebojšom Radivojšom, istakla da nerazvijene lokalne zajednice s takvim prilivom sredstava nemaju mogućnosti da servisiraju tekuće potrebe, a pogotovo da budu servis građanima kakav bi trebalo da budu.\nOna je rekla da se u Drvaru u proteklih godinu dana, zahvaljujući sredstvima Srbije, realizuju veliki infrastrukturni projekti koji godinama nakon rata čekaju na realizaciju.\n– Nažalost, malo je sredstava u odnosu na potrebe ove lokalne zajednice – ukazala je Runićeva i istakla da je Drvar specifična opština, koja je prije rata bila izrazito razvijena industrijska opština, a sada je treća po nerazvijenosti.\nOna je konstatovala da Drvar spada u red izrazito nerazvijenih opština i napomenula da bi se sa viših nivoa vlasti moralo voditi računa o ovim opštinama prilikom raspodjele prihoda, te o problemima s kojima se susreću.\n– To je, između ostalog, prekobrojnost zaposlenih na lokalnim nivoima, iz prostog razloga što smo izrazito povratnička opština s većinskim srpskim stanovništvom. Kada je riječ o kantonalnim institucijama nemamo mogućnosti da se zaposlimo da bismo ostvarili osnovne egzistencijalne probleme – rekla je Runićeva.\nOna je na sastanku ukazala i na problem nelegalno deponovanog otpada s kojim se ova opština suočava od 1. jula.\n. Ovaj problem je aktuelan gotovo puna tri mjeseca i kao načelnik opštine sa saradnicima i građanima vodim administrativnu borbu da dođemo do odgovora na mnoga pitanja koja su se desila u ovom slučaju – rekla je Runićeva.\nOna je dodala da je juče dobila dopis federalnog Fonda za zaštitu životne sredine u kojem je informisana da su primili zaključak Vlade Federacije BiH od 28. avgusta i da će postupiti po tom njemu i krenuti u sistem javnih nabavki.\n– Međutim, kada sam provjerila sve to u javnim nabavkama za transport i deponovanje i spaljivanje otpada sa područja četiri opštine, Drvar, Grahovo, Busovača i Bihać nisam našla na portalu javnih nabavki, tako da i dalje ostaje otvoreno pitanje da li je ovo kupovina vremena – napomenula je Runićeva.\nOna je podsjetila da su uradili konkretne poteze u sprečavanju daljeg uvoza otpada i da je FBiH izdala dvije dozvole za uvoz 6.000 tona otpada na područje opštine Drvar fantomskoj firmi koja je propustila sve sisteme i pravilnike o registraciji firme.\n– Sve je sada u nadležnosti federalne inspekcije, zato što se u ovom momentu otpad nalazi u tuđem prostoru. Kao načelnik opštine nemam nadležnost nad tuđim vlasništvom, jer otpad je tuđe vlasništvo u tuđem poslovnom prostoru. Nadam se da će Federalna inspekcija završiti ovaj posao, a imenovala ih je Vlada FBiH da vrše nadzor nad ovim kompletnim slučajem – rekla je Runićeva.\nOna je dodala da to rade od prvog dana kada su ih poslali i na zahtjev ministra ekologije i turizma u federalnoj Vladi Edite Đapo, te da se nada da će ovaj problem biti riješen.\n– Apsurd je da su dozvole dobijene izuzetno brzo od kantona u roku od šest dana, a od FBiH u roku od mjesec dana, a mi već tri mjeseca ne možemo doći do rješenja problema i do toga ko je odgovoran za ovaj problem – navela je Runićeva.\nGradovi DrvarDušica Runić\nBROJ ZARAŽENIH UPALIO ALARM Krizni štab u Hercegovini donio nove mjere\nNEISKORIŠTENI POTENCIJALI "Semberski kupus mora da postane BREND Srpske"\nNOVINE U TREBINJSKIM STRUČNIM ŠKOLAMA Na praksi prave cicvaru, priganice i prijesnac\nSARAJEVO U GROTLU KORONE Od testiranih 383 uzorka na KCUS, na koronu pozitvno 195 ljudi\nZBOG ŠIRENJA ZARAZE Sokolački vrtić zatvoren narednih 15 dana\nSTIPENDIJE ZA DJECU SA SELA Gradska uprava u Trebinju pomaže više od 140 osnovaca\nOTPAD IZ ITALIJE I DALJE U DRVARU Runić: Za dva mjeseca nije urađeno ništa, građani gube strpljenje\nSJEĆANJE NA RATNE RANE Runić: Za Drvarčane 13. septembar jedan od NAJTUŽNIJIH DANA\nŠPIRIĆ U DRVARU “Doneseni zaključci za poboljšanje položaja Srba povratnika”\nRUNIĆEVA O OTPADU IZ ITALIJE "Dokaz da su opštine žrtve viših nivoa vlasti"\nPOKLON ZA POČETAK ŠKOLSKE GODINE Za 35 prvačića po 100 KM\nZABRINUTOST ZBOG KORONE Runić: Dom zdravlja u Drvaru na udaru\nZbog pogoršane situacije najavljeno POJAČANJE MJERA ZAŠTITE od virusa korona u Bratuncu\nKONTROLA SAOBRAĆAJA Zbog alkohola isključeno 69 VOZAČA\nPRVI REZULTATI U BiH NE OBEĆAVAJU Rekordan broj zaraženih u Sarajevu, tri osobe preminule\nPRVI MINUSI U HERCEGOVINI Najtoplije u Trebinju i na planinskom prevoju Čemerno\nFRANCUSKI U GRADIŠKI Sve zastupljeniji strani jezik i kultura u gradu na Savi


Predsednik Republike Srpske (RS) Milorad Dodik izjavio je da je na današnjem sastanku predsednika i premijera Srbije i RS predstavljen jasan i precizan predlog Srbije o razgraničenju, i ako Sarajevo ne bude pravilo probleme, on bi mogao da bude usvojen do kraja godine.\n10. novembar 2017. 14:12\nDodik je novinarima, nakon sastanka koji je, sa premijerkom RS Željkom Cvijanović imao sa predsednikom Srbije Aleksandrom Vučićem i predsednicom Vlade Anom Brnabić, rekao da RS granicu sa Srbijom ne doživljava kao granicu, nego kao "formalnu liniju" i da joj je u interesu da se to što pre reši.\nRazgovarali smo o predlozima kako to razgraničenje i formalno uraditi, rekao je Dodik, i dodao da se sva sporna područja gde bi trebalo "ispraviti" granicu nalaze na teritoriji RS, koja nema ništa protiv predloga Srbije.\nGovoreći o sastanku, on je istakao da je razgovarano o saradnji koju omogućava sporazum o specijalnim i paralelnim vezama i da je konstatovano da su sve aktivnosti planirane za ovu godinu realizovane, a bilo je reči i o priorotetima za sledeću godinu.\nDodik je objasnio da će na zajedničkoj sednici dve vlade, koja je počele nešto posle 11:30 časova, biti operativno razmatrane te aktivnosti, kako bi se u budžetima za sledeću godinu planirala potrebna sredstva.\nNa pitanje o izradi Deklaracije o opstanku Srba, on je konstatovao da "rad na tome ide svojim tokom" i da su stvoreni uslovi da se taj dokument uputi parlamentima.\nNaš cilj je da se to uradi ovog meseca, naglasio je Dodik.\nBrnabić: Zadržati poseban odnos sa RS\nPredsednica Vlade Srbije Ana Brnabić izjavila je danas da Beograd želi da zadrži poseban odnos sa Republikom Srpskom (RS).\nSaradnja će nastaviti da se odvija intenzivnim tempom i nastavićemo da podržavamo projekte RS, rekla je Brnabić novinarima posle zajedničke sednice vlada Srbije i RS.\nAna Brnabić je izjavila da je osma zajednička sednica dve vlade bila posvećena konkretnim projektima.\nMinistri dve vlade su potpisali četiri dokumenta o saradnji ministarstava kulture, ali i oblasti vazduhoplovstva i infrastrukture, kao i pošte i telekomunikacija.\nOdgovarajući na pitanje novinara, Ana Brnabić je rekla da se radi na deklaraciji o opstanku srpskog naroda.\nNa tome su angažovani kabineti predsednika Srbije i Republike Srpske, Aleksandra Vučića i Milorada Dodika, dve vlade, profesori, akademici, organizacije civilnog društva.\nŽelimo da imamo ozbiljan pristup kako bi učvsrtili saradnju srpskog naroda u regionu, izjavila je Ana Brnabić.\nA ko je osoba u crvenom sakou i sivim patikama?\nDodik, glavni shef "srpskog entiteta" u Bosni je dugo na vlasti i izgubio je osecaj za realnost. Glavni kontakt sa inostranstvom mu je dolazak u Beograd kod onih koji su slini njemu. Toga ce sve manje biti jer fizionomije politicara iz Beograda su iste i slicne zadnjih 20 god sto ne budi nadu u pozitivne promene.\nRasim Novi Pazar\nDok je Rasima Ljajica mi Bosnjaci ne treba da se plasimo otcepljenja RS-a... To je jedna gromada od lidera i coveka.\n"Dodik: Razgraničenje između Srbije i BiH do Nove godine.." Odlicna ideja!. U aneksu tog ugovora o razgranicenju nikako ne zaboraviti da se napise da srpska strana ne misli na onu avnojevsku federalnu jedinicu vec na onu vasingtonsku....


Sjajna taktika Red Bula, Ferštapen slavio u Francuskoj! - Sportske novosti\nNaslovna Sportske novosti Sjajna taktika Red Bula, Ferštapen slavio u Francuskoj!\nSjajna taktika Red Bula, Ferštapen slavio u Francuskoj!\nVozač Red Bula Maks Ferštapen pobednik je trke za Veliku nagradu Francuske. Mladi Holanđanin je na stazi „Pol Rikard“ upisao treću pobedu ove sezone, a 13. u karijeri. Drugi je bio Luisa Hamilton u Mercedesu, dok je treće mesto zauzeo drugi vozač Red Bula Serhio Peres.\nSjajna trka od početka pa do kraja, a pobednika trke je odlučila sjajna stragetija Red Bula, koja je dovela do toga da Ferštapen u samom finišu trke pretkne Hamiltona i dođe do velike pobede.\nGreška na startu trke kada je Ferštapen izgubio prvo mesto je nateralo tim Red Bula do prvi napravi korak. Ferštapen je prvi otišao na zamenu pnemumatika, a kako se ispostavilo to je bio sjajan potez. U redovima Mercedesa nisu reagovali na potez Red Bula, već su rešili da Hamiltona i Botasa ostave na stazi.\nNa sve to Ferštapen je otišao na drugu promenu pneumatika. Na prvi pogled činilo se da to nije najpametniji potez, jer je Ferštapen bio najbrži na stazi, no upravo je to donelo pobedu. Mercedesi možda jesu imali jedno stajanje, ali gume su bile istrošene pa su Ferštapen i Peres imali lak posao.\nOčajnu trku imao je tim Ferarija, jer su Šarl Lekler i Karlos Sains bili van bodova. Lekler je završio na 16. mestu, a Sains je bio 11.\nU generalnom plasmanu vodi Ferštapen sa 131 bodom, a drugi je Hamilton sa 119. Šampionat Formule 1 nastavlja se trkom za Veliku nagradu Austrije koja je na programu sledećeg vikenda.\nPrethodni tekstBoban Marjanović – prijateljski džin (Video)\nSledeći tekstItalijan nastavlja sa sjajnim partijama, titula za Beretinija u Kvinsu


Debata o položaju manjina u državnoj zajednici Srbije i Crne Gore\nKomitet za spoljne poslove Evropskog parlamenta i Delegacija za Jugoistočnu Evropu, kojom predsjedava Doris Pak, organizuju sutra u Briselu debatu o položaju manjina u drzzavnoj zajednici Srbije i Crne Gore.\nPlanirano je da o toj temi mišljenje daju i predstavnici Evropske komisije, kao i Evropskog savjeta - Reinhard Pribe i Stefan Lene, a osvrnuće se posebno, kako najavljuju evropski izvori, na povrede ljudskih prava etnicckih manjina i njihov uticaj na evropsku podrssku SCG, posebno započeti prces pregovora o Sporazumu o stabilizaciji i pridruživanju.\nUz to, Direktor radne grupe za Zapadni Balkan Evropskog savjeta, Stefan Lene, priprema i analizu bezbjednosnih izazova kakve sa sobom nosi naredna godina i moguće promjene u ustrojstvu državne zajednice.\nOčekuje se da će zvaničnike Komisije, Savjeta i Parlamenta o preduzetim mjerama na zaštiti manjina informisati ministar za manjinska prava SCG, Rasim Ljajić, a svoje analize stanja prezentovaće, pored ostalih, i Bojan Pajtić, predsjednik Izvršnog savjeta Autonomne pokrajine Vojvodine, ali i predstavnici samih manjina i organizacija za zaštitu ljudskih prava.\nU krugovima bliskim Komitetu za spoljnne poslove Evropskog parlamneta se vjeruje da će diskusiju probuditi i izvještaji kakve o slučajevima narušavanja prava manjina pripremaju predstavnici madjarskog i hrvatskog nacionalnog savjeta u Srbiji, te Sonja Biserko, predsjednik Helsinškog komiteta za ljudska prava u Srbiji.\nKrajem prošlog mjeseca, Evropski parlament se, diskutujući o slučajevima ugrožavanja ljudskih prava u državnoj zajednici, oglasio upozorenjem Beogradu da, ukoliko ne preduzme odlučne korake na zaštiti manjina u Vojvodini, ne računa sa potpisom Parlamenta na Sporazum o stabilizaciji i pridruživanju, kada on , nakon procesa pregovora, bude usaglašen i spreman za usvajanje i primjenu.\nPred sutrašnju debatu u Evropskom parlamentu, potpredsjednik delegacije za Jugoistočnu Evropu, Hanes Svoboda, je poručio da kakav god bude budući status Kosova, Srbija mora biti zaštitnik Srba na Kosovu.\nOvaj poslanik austrijskih socijalista u Evropskom parlamentu je primjetio da se "kosovski Albanci mogu boriti za svoj slobodan život, ali ne na račun nepoštovanja Srba i drugih manjina".\nOn je izrazio mišljenje da na Kosovu još uvijek nisu provedeni traženi standardi te da bi zbog toga pregovori o kosovskoj budućnosti trebali da započnu po sticanju uslova, moguće tek narednog proljeća - potpredsjednik Delegavije za Jugoistočnu Evropu vjeruje da na istinske političke i ekonomske reforme treba čekati sve dok se ne pojavi nova generacija kosovskih političara".


PATRIJARH IRINEJ TRUJE SRBE NOVOM MRŽNJOM: “ALBANIJA ĆE ZAUZETI NAJSVETIJU SRPSKU ZEMLJU” – Islam u vremenu\nPATRIJARH IRINEJ TRUJE SRBE NOVOM MRŽNJOM: “ALBANIJA ĆE ZAUZETI NAJSVETIJU SRPSKU ZEMLJU”\nPatrijarh je rekao da Albanija zajedno sa kosovskim Albancima želi da se proširi na račun Srbije i zauzme najsvjetiju srpsku zemlju – Kosovo, koje nikada nije bila kolonija, već matična srpska zemlja.\n“Albanija i Šiptari na Kosovu danas čine ono što jedan zdrav razum ne može da prihvati. Nažalost, Evropa sve to vidi, mnogi se iščuđavaju i sažaljevaju taj slučaj, ali niko ništa ne preduzima”, rekao je patrijarh Irinej u intervjuu za Televiziju “Hram”.\nOn ističe da je Albanija danas, radi nekih interesa, postala miljenik mnogih država – i Amerike i velikim dijelom Evrope.\n“Veoma je važno znati zašto je to tako, koji su razlozi i koji su njihovi interesi. Svakako da imaju neke interese ili su ih na neki način potkupili Albanci, a znamo kako se to danas radi – stekli njihovo povjerenje, zaštitu i pomoć”, rekao je patrijarh Irinej.\nOn je podsjetio da su se na Kosovu odigrali krupni događaji u istoriji srpskog naroda i da Srbija, kao država, i srpski narod ne mogu da im poklone Kosovo ni pod kojim uslovima.\n“Sve što je pozitivno i vrijedno tamo se razvijalo – država i zakonodavstvo i prosvjeta i kultura. Dužni smo svim svojim silama, prije svega, jednim ljudskim odnosom i ljudskim načinom i metodom da branimo tu našu svetu zemlju i svetinje, koje žele da uzmu i da proglase kosovskim svetinjama. To nisu kosovske, već srpske svetinje”, rekao je patrijarh Irinej.\nPrevious Article DODIK U BEOGRADU: NAMA JE RS SINONIM ZA SLOBODU, A SRBIJA ZA ŽIVOT\nNext Article U KOJEM POLOŽAJU TREBA DA SPAVATE AKO VAS BOLI RAME ILI VRAT: RIJEŠITE SE TIH BOLOVA BEZ VJEŽBI I LIJEKOVA


Dogovorena podrška SAD-a Srbiji u oblasti zaštite životne sredine - Balkan Green Energy News\nSlika: Ministarstvo poljoprivrede i zaštite životne sredine\nMinistarstvo poljoprivrede i zaštite životne sredine Republike Srbije saopštilo je da je u Ministarstvu održan sastanak sa predstavnicima ambasade Sjedinjenih Američkih Država u Srbiji i Agencije za zaštitu životne sredine Sjedinjenih Američkih Država.\nDržavni sekretar Ministarstva poljoprivrede i zaštite životne sredine Stana Božović je tom prilikom upoznata sa inicijativom o dodeli stručne i tehničke pomoći ministarstvu radi unapređenja pravnog okvira koji definiše oblast zaštite životne sredine i klimatskih promena, predloga za mere unapređenja rada inspekcijskih službi i nadzora u oblasti primene pravnog okvira, kao i razmene iskustava u oblasti podizanja svesti organa pravosuđa u delu kažnjavanja počinilaca za dela protiv životne sredine, navodi se u saopštenju ministarstva.\nBožović se zahvalila na podršci Sjedinjenih Američkih Država u procesu približavanja Srbije Evropskoj uniji, kao i za podršku u sprovođenju suštinskih društveno – ekonomskih reformi koje sprovodi Vlada Republike Srbije.\nOna je navela da resorno Ministarstvo ima pet prioritetnih oblasti u zaštiti životne sredine na kojima posvećeno radi, a koje se odnose na uspešnu realizaciju pregovora sa Evropskom unijom u pogledu Poglavlja 27 – Životna sredina i klimatske promene, uspostavljanje stabilnog, predvidljivog i održivog nacionalnog sistema finansiranja zaštite životne sredine, kao i jačanje administrativnih kapaciteta.\nTakođe, državni sekretar je rekla da se posvećeno radi i na analizi i unapređenju institucionalnog okvira, kako bi se svi sektori koji pregovaraju o oblasti zaštite životne sredine našli pod jednim krovom, u prvom redu upravljanje vodama, kao i na obrazovanju i podizanju svesti građana u cilju boljeg razumevanja neophodnosti zaštite životne sredine.\nPrema njenim rečima, oblast zaštite životne sredine čini skoro trećinu naših nacionalnih finansijskih i pravnih obaveza u procesu pridruživanja EU.\nNačelnik ekonomskog odeljenja ambasade SAD u Srbiji Karolina Hidea izrazila je spremnost SAD da pomogne Srbiji u tako izazovnom i zahtevnom zadatku, kao što je usaglašavanje standarda u oblasti zaštite životne sredine sa standardima EU, u procesu pridruživanja Srbije EU.\nPodizanje administrativnih kapaciteta i obrazovanje građana su komponente saradnje u kojima SAD može značajno da pomogne Ministarstvu i nama će biti zadovoljstvo da vam pružimo podršku u tim, kao i u drugim oblastima u kojima smatrate da vam je podrška potrebna, istakla je Hidea.\nNa kraju sastanka, Božović i Hidea su potpisale Pismo o razmeni kojim će se Ministarstvu poljoprivrede i zaštite životne sredine omogućiti stručna i tehnička pomoć Agencije za zaštitu životne sredine SAD u narednom periodu.\nJučerašnjem sastanku prisustvovali su i načelnik odeljenja za međunarodnu saradnju i finansije Ministarstva poljoprivrede i zaštite životne sredine Gordana Petković, savetnik u Ministarstvu Milan Stevanović, savetnik u odeljenju za zaštitu životne sredine Ambasade SAD u Srbiji Džonatan Klifton, savetnik u Ambasadi SAD Dejan Gajić i visoki predstavnik Agencije za zaštitu životne sredine SAD Klej Miler, navodi se u saopštenju Ministarstva poljoprivrede i zaštite životne sredine.\nPočetna » Vesti » Životna sredina » Dogovorena podrška SAD-a Srbiji u oblasti zaštite životne sredine


Nema opravdanja za blokadu transporta robe\nEvropski komesar Johanes Han će sa šeficom hrvatske diplomatije Vesnom Pusić razgovarati o tome da prestane hrvatska blokada granice sa Srbijom, a Beograd može očekivati i posebnu finansijsku podršku EU za zbrinjavanje migranata.\nTo je danas u Briselu izjavio srpski ministar nadležan za migrantsku krizu Aleksandar Vulin posle susreta s Hanom i preneo da je evropski komesar za proširivanje izneo “najviše moguće pohvale o tome kako se vlada Srbije odnosi prema migrantskoj krizi”.\n“Potpuno smo se saglasili da je Srbiji potrebna pomoć da ne može sama, da Srbija nije uzrok migrantske krize i zato i ne treba da se nosi sama s posledicama”, istakao je Vulin.\nVulin je rekao da je Hanu preneo zabrinutost Srbije zbog blokade hrvatske granice prema Srbiji i Han je obećao da će odmah razgovarati sa šeficom hrvatske diplomatije Vesnom Pusić i da će učiniti sve što može da se situacija brzo popravi i stanje na srpskoj granici sredi.\nSrpski ministar za rad i socijalna pitanja je dodao da je u razgovoru s Hanom ukazao na to da “između migranata i zaustavljanja kamionskog saobraćaja nema baš nikakve veze i da se nijedan migrant ne nalazi na autoputu, a da ne postoji nijedno opravdanje da bi se autoput ili transport roba povezivao sa problemom migranata”.\nOn je dodao da veruje da je evropski komesar razumeo te argumente Srbije i da će kad bude razgovarao s hrvatskom ministarkom razmenu mišljenja usmeriti upravo u tom pravcu.\nU razgovoru je ukazano i na to “da je Srbija ozbiljno i uredno popisala više od 140 hiljada ljudi”.\n“Saglasili smo se da će to biti takođe od presudne važnosti i za bezbednost Evrope u budućim danima, jer mi smo jedina zemlja koja raspolaže takvim informacijama i takvim podacima”, kazao je Vulin.\nSrpski ministar naglasio da mu je “komesar Han preneo svoj i stav Evropske komisije da je Srbija primer svim ostalim zemljama kako se treba ponašati prema migrantima i u humanitarnom i u organizacionom smislu”.


DDOR osiguranje još bliže svojim sugrađanima u Šapcu - DDOR osiguranje\nPosted on 19.11.2019 19.11.2019 by Nikola Mrkša\nŠapčanima do kraja 2019. na poklon vaučer od 500 dinara za kupovinu polisa neživotnog osiguranja\nDDOR osiguranje je, u skladu sa svojom strategijom razvoja i unapređenja kvaliteta pružanja usluga, premestilo svoju ekspozituru u Šapcu u prostraniji poslovni prostor i uskladilo ga sa svojim standardima poslovanja kao i sa svojim novim vizuelnim identitetom. Želeći da obeleži otvaranje novih prostorija, DDOR će svim Šapčanima koji do kraja kalendarske godine posete novu Filijalu pokloniti vaučer u vrednosti od 500 dinara za kupovinu bilo kog neživotnog osiguranja kod ovog Društva u predstojećoj godini.\n„U 2019. godini smo uredili i investirali u više od 25 prodajnih mesta i time poslali jasnu poruku sugrađanima u 19 gradova, ali i čitavom tržištu, da je DDOR osiguranje uvek tu za svoje klijente, baš kao i svaki dobar komšija. Naši dugogodišnji korisnici pokazuju izuzetnu lojalnost i sve više porodica nas prepoznaje kao oslonac iz generacije u generaciju. Ekspozitura u Šapcu godinama beleže sve uspešnije poslovanje, a to samo znači da se uspostavlja poverenje sa sve većim brojem klijenata, kako fizičkih, tako i pravnih lica“, izjavio je Giorgio Marchegiani, predsednik Izvršnog odbora DDOR osiguranja i dodao: „Želim da se naročito zahvalim gospodinu Nebojši Grujiću, svetskom i evropskom prvaku u kajaku, predstavniku Olimpijskog tima Srbje, što je zajedno sa nama obeležio ovaj značajan trenutak za sve svoje i naše sugrađane iz Šapca.“\nDDOR osiguranje je u Šapcu prisutno više od dvadeset godina i klijenti i partneri prepoznaju Društvo kao stabilnu kompaniju sa dugom tradicijom. Istovremeno, kao deo Unipol grupe, Društvo donosi i finansijsku snagu, inovativnost i razvijenu kulturu usluga iz svog evropskog iskustva. Ekspozitura u Šapcu beleži konstantan rast fakturisane premije osiguranja, u proseku od oko 15% godišnje. Saradanja sa izuzetno razvijenim sektortom privrede – velikim i srednjim preduzećima, bez obzira da li su u domaćem ili stranom vlasništvu u stalnom je porastu zahvaljujući dobrom poznavanju prilika na tržištu, stručnom kadru i partnerskim odnosima sa lokalnom upravom, organizacijama i udruženjima, kao i liderskoj poziciji DDOR osiguranja na tržištu u Srbiji.\n„Za moju zdraviju okolinu“ – DDOR tim u akciji ozelenjavanja Novog Sada →


Urban BUG :: Magazin :: Urban Beatz :: NO SLEEP! Fatboy Slim večeras otvara novi Exitov festival na preko 12 lokacija u Beogradu!\nNovi festivalski format u organizaciji EXIT tima, održaće se na čak 12 festivalskih lokacija širom grada, na kojima će nastupiti preko 100 izvođača, među kojima su Fatboy Slim, Nina Kraviz, Cassius, Lee Burridge, DJ Tennis, Marcel Fengler, Dax J, I Hate Models, Aleksi Perälä, Francois X, Molly, Olof Dreijer, Randomer, Black Merlin, Agnes Aves, Philip Berg i brojni drugi. Glavni audiovizuelni spektakl dešava se tri uzastopne noći u Velikom Hangaru u Luci Beograd, a ukupan program dešava bez prekida u satnici i prostire se kroz klubove, prodavnice ploča, konferencijske sale i druge lokacije kao što su Drugstore, 20/44, MARSH.Open Space, Yugovinyl, Mladost, Gadost, Gajba, Dot, Pržionica D59B, Mint i Tranzit! Na glavnoj festivalskoj lokaciji u Velikom Hangaru u Luci Beograd (Žorža Klemansoa 39) već je sagrađena masivna bina koja Beogradu donosi audio-vizuelni spektakl na nivou najvećih svetskih elektronskih festivala, a za koju je pored Exita tima zadužena kompanija Sky Music, regionalni lider u produkciji.\nVeć u prvoj godini održavanja, No Sleep Festival je prevazišao je inicijalna očekivanja, a u Beograd dolaze festivalski ljubitelji iz oko 30 zemalja sveta! Festivalski kompleti ulaznica su rasprodati i u prodaji su danas do 20h samo pojedinačne ulaznice od 1.590 dinara za četvrtak, odnosno petak, te 1.390 dinara za subotu u Velikom Hangaru, kao i od 690 dinara za petak ili subotu u Drugstoru! Ulaznice će biti ostavljene i na blagajnama na ulazu svake od lokacija, po cenama od 2.000 dinara za regularnu, odnosno 3.500 dinara za VIP ulaznicu za Hangar, te 1.000 dinara za ulaznicu u Dragstoru. Ulaznice se prodaju na blagajnama prodajne mreže Gigstix.com širom Srbije i onlajn putem sajta Nosleepfestival.com. Ulaz za žurke u ostalim klubovima, za sve one koji nemaju festivalske narukvice, biće naplaćivan na ulazu, ukoliko kapacitet kluba ne bude bio popunjen. Kompleti ulaznica biće menjani za narukvice koje omogućuju ulaz na sve žurke, a informacije o zameni vaučera za festivalske narukvice, kao i sve ostale korisne informacije nalaze se na ovom linku: https://www.nosleepfestival.com/sr/vodic/.


Kinezi bi da u Srbiji otvore fabriku za preradu lekovitog bilja - Bizlife.rs\n13:36 Beograd , 13/04/2018\nU Privrednoj komori Srbije (PKS) održan je Investiciono-trgovinski forum Srbija-Kina na kome je učestvovalo 20 kineskih i 80 srpskih kompanija. Reči je bilo i o otvaranju fabrike za preradu lekovitog bilja u Srbiji.\nPomoćnik ministra privrede Dragan Ugrčić rekao je da su odnosi Srbije i Kine „na istorijski najvišem nivou“ jer ekonomska saradnja raste iz godine u godinu, a Kina je najvažniji spoljnotrgovinski partener Srbije u Aziji.\n„Prostora ima da se napravi i korak dalje, pa pozivam kineske investitore da ulažu u Srbiju jer ima najbolje uslove od svih zemalja u regionu i mogu da koriste preferencijale koje Srbija ima sa EU, Rusijom, zemljama potpisnicima CEFTA sporazuma o slobodnoj trgovini, Belorusijom, Kazahstanom, Turskom i još nekoliko država“, rekao je Ugrčić.\nOn je istakao da Vlada Srbije nudi podsticaje investitorima u vidu bespovratnih sredstava, oslobadjanja od carine za otvaranje novih kapaciteta i proširenje postojećih.\nDodao je da Ministarstvo privrede pomaže opštinama da što atraktivnije opreme industrijske zone za dolazak investitora.\nUgrčić je pozvao kineske privrednike da učestvuju u privatizaciji jer je za prodaju preostalo još 120 firmi.\nKineski ambasador Li Mančang rekao je da su Srbija i Kina u nekoliko proteklih godina ostvarile plodnu saradnju.\n„Srbija je prva zemlja sa kojom je Kina napravila bezvizni režim i saradnja je uvek naprednija za korak nego sa drugim zemljama“, rekao je Mančang.\nDodao je da se pored postojeće avionske linije od Pekinga do Beograda preko Praga pregovara i o otvaranju direktne linije Srbija-Kina.\nSrbija je, prema njegovim rečima, sve popularnija u Kini i dolazi sve više turista i privrednih delegacija. „Danas su četiri delegacije iz Kine u Srbiji, a juče je jedna bila u Ministarstvu poljoprivrede koja je zainteresovana da investira u Srbiji u otvaranje fabrike za preradu lekovitog bilja“, rekao je on.\nKina, prema njegovim rečima, može da uveze milion tona lekovitog bilja, a „i to je za Kinu malo“.\nPredsednik Saveta za promociju saradnje jug-jug Lju Sinhu rekao je da je Srbija prava zemlja iz centralne i jugoistočne Evrope koja je sa Kinom potpisala Sporazum o razumevanju u okviru projekt „Jedan pojas jedan put“.\n„Kinske kompanije grade u Srbiji puteve, mostove, proširuju elektrane, ali naše dve zemlje i dalje imaju veliki prostor za proširenje saradnje, posebno u industriji i poljoprivredi“, rekao je Sinhu.\ninvesticije fabrika lekovito bilje kinezi


Nikolić: Licemjerne insinuacije MCP i ostalih eparhija :: Društvo\nInsinuacije MCP i drugih eparhija SPC u Crnoj Gori, kojima se posredno ukazuje da bi vlast mogla imati neke veze sa paljenjem državne zastave u Budvi, u najmanju ruku su licemjerne, naveo je u saopštenju Miloš Nikolić iz DPS-a reagujući na današnje saopštenje SPC.\n''Posebno imajući u vidu da je država brzo otkrila i procesuirala počinioce ovog gnusnog čina pa ostavljamo da Mitropolija pokaže kakve su to navodne veze između ovih lica i organa vlasti ili Demokratske partije socijalista.\nKako drugačije nazvati ove tvrdnje ako znamo da početak kampanje skrnjavljenja crnogorskih državnih simbola i neprimjerenog iscrtavanja simbola druge države, usmjerenih na provokaciju države Crne Gore i njenih građana, koincidira sa početkom crkvenih protesta i litija. Nikada nijesmo od predstavnika Crkve čuli pozive ili molbe djeci i drugima da poštuju simbole svoje države. Kao što nijesmo primijetili da je iko iz SPC osudio pokušaje paljenja crnogorske zastave u Beogradu nakon skupova podrške crkvenim protestima u Crnoj Gori''- naveo je on.\nTakođe, s ponosom ističemo da se kod nas ne skrnave simboli drugih država, niti napada njihova imovina, pa ni susjedne, ni u uslovima najbrutalnije medijske kampanje i anticrnogorske propagande koja se bjesomučno otuda vodi u dužem periodu, dodao je Nikolić.\n''Dovoljno je uporediti kako izgleda ulaz u Ambasadu Crne Gore u Beogradu i kako sa druge strane izgleda zgrada srpske ambasade u Podgorici, pa da bude jasno ko se i kako ponaša u čitavoj ovoj situaciji. Zato, umjesto saopštenja koje nijesu dostojne ni prosječne opozicione partije, od Mitropolije očekujemo da se jasnije odredi prema svim ovim događajima, i da ujedno izbjegnu jeftine i neprimjerene insinuacije, u pokušaju da skinu odgovornost za ono od čega se ne mogu odbraniti.\nOčekujemo od nadležnih organa na svim nivoima da najodlučnije reaguju na pokušaje skrnavljenja državnih simbola i na sve druge nezakonite radnje sračunate da unize državu Crnu Goru, bez obzira da li se i to pokušava podvesti pod vjerske slobode i zaođenuti u svešteničko ruho''- zaključio je Nikolić u saopštenju.


Lazanski: Nastaviće se pritisci na Srpsku i Dodika – Top Portal\nutorak 28 januara 2020 / 5:02\nLazanski: Nastaviće se pritisci na Srpsku i Dodika\nVojni analitičar Miroslav Lazanski ocijenio je da će pritisci na Republiku Srpsku biti nastavljeni zašto što slijede opšti izbori u BiH, a posebno pritisci na predsjednika Srpske Milorada Dodika.\n„Došlo je već 40 britanskih specijalaca, nastaviće se medijski i politički pritisak, stalno će se ponavljati da je Republika Srpska ta koja koči MAP /Akcioni plan za članstvo u NATO/, neku vrstu daljeg napredovanja BiH ka punopravnom članstvu u NATO“, rekao je Lazanski za medije iz Republike Srpske.\nOn je podsjetio da je Srpska jasno rekla da će slijediti politiku Srbije po pitanju članstva u NATO, kao i da postoji rezolucija Narodne skupštine Republike Srpske o vojnoj neutralnosti.\n„Sada ćemo videti šta je realnost. Mislim da će se pritisci nastaviti zato što slede izbori i to je sve u kontekstu predizborne aktivnosti, posebno pritisci na predsednika Srpske Milorada Dodika“, rekao je Lazanski.\nNa konferenciji za novinare u Beogradu, koju su organizovali časopis „Geopolitika“ i portal „Fakti“, Lazanski je rekao da „slijedi udar na Republiku Srpsku“ i da će se ići na neku vrstu pokušaja mijenjanja izborne volje na predstojećim izborima i da se sruši Dodik i onda lakše ugura BiH u NATO.\nOn je ocijenio da je na djelu strategija „usisavanja“ svih zemalja u regionu u NATO.\nSutra u Beogradu sastanak Vučića i Dodika\nGO SNSD: Nedopustivo da se Trebinjci nazivaju "primitivcima i vandalima"


Razgovori o klimatskim promenama: susreti medija i stručnjaka – CPN\n04.03.2020 04.03.2020 | Aktivnosti\nU ponedeljak, 2. marta, u okviru projekta TeRRIFICA u Naučnom klubu Centra za promociju nauke održan je skup koji je okupio predstavnike medija i stručnjake koji se bave klimatskim promenama\nU Naučnom klubu Centra za promociju nauke, u susret Svetskom danu energetske efikasnosti, 5. martu, u ponedeljak, 2. marta, održan je skup na kome su predstavnici medija imali prilike da razgovaraju sa stručnjacima iz različitih oblasti koji se bave klimatskim promenama.\nKako je naglasio dr Đurđević, postali smo energetski zavisna vrsta, a većina te energije dolazi od fosilnih goriva. Spaljivanjem ovih energija oslobađamo velike količine ugljen-dioksida, gasa kojem treba mnogo vremena da se ukloni iz atmosfere. On je istakao da godišnje emitujemo oko 35 do 40 gigatona ugljen-dioksida, a to je kao da svake godine izgori šuma površine Afrike. U Srbiji, prosečni stanovnik godišnje za energiju koju proizvede emituje između 4 i 5 tona ugljen-dioksida (spremanje ručka, pranje veša, voda…), dok godišnje prosečno bacimo oko 400 kilograma čvrstog otpada.\nDr Jovović je naglasio da su emisije sumpor-dioksida u našoj zemlji dramatično veće nego u Evropi. „Samo Srbija emituje blizu 400 hiljada tona sumpor-dioksida, od ukupno 800 hiljada tona, koliko se emituje u zemljama zapadnog Balkana. Naša emisija je vrlo velika, a Kostolac predstavlja najveći izvor emisije sumpor-dioksida: više od 100 hiljada tona. Jedna naša termoelektrana prilično nadmašuje veliki broj termoelektrana u razvijenim zemljama Evrope”, pomenuo je Jovović.\nKroz projekat TeRRIFICA, na kome je Centar za promociju nauke jedan od partnera, građani Beograda tokom leta biće u prilici da učestvuju u mapiranju izazova nastalih usled klimatskih promena, i to u kontekstu našeg životnog okruženja. U široj slici, lokalne aktivnosti poslužiće objedinjavanju podataka, istraživanja i aktivnosti kako bi se pripremio opšti presek stanja uslovljenog klimatskim promenama u pojedinim delovima Evrope, u cilju inovativnih pristupa prilagođavanju na njih.


Orbović: Neprihvatljiv predlog obračuna za bolovanje i odmor | Sindikat Osnovnog suda Novi Sad\n“Lekar koji radi i dežurstva i treću smenu i praznike, po važećem Zakonu o radu dobija 65 odsto proseka poslednjih 12 meseci. I kada je na godišnjem odmoru, bolovanju… Sada je predlog ministarstva finansija da to bude samo njegova zarada bez tih naknada što bi bilo više od 20 odsto manje primanje” rekao je Orbović za B92.\n“Oni koji imaju minimalac, oko 20 odsto ljudi, u tom slučaju dobiće manje i od minimalca”, rekao je Orbović.\nOrbović je takođe naglasio da je za taj sindikat neprihvatljivo i nepostojanje minulog rada od 0,4 odsto kako je sada, jer bi svaki zaposleni imao manju platu za 0,4 odsto godišnje.\nMinistar finansija Dušan Vujović insistira da se tokom odsustva zaposlenih zbog bolovanja, odmora ili slobodnih dana za 35 odsto umanji osnovna plata, a ne prosek 12-mesečnih primanja u koji ulaze i dodaci za dežurstva, rad vikendom i praznikom, prekovremeni rad, noćni rad, regres…


“Moji prijatelji, moja zajednica” – Svetski dan osoba sa Daunovim sindromom | TV KANAL 9 NOVI SAD\nNaslovna EMISIJE “Moji prijatelji, moja zajednica” – Svetski dan osoba sa Daunovim sindromom\n“Moji prijatelji, moja zajednica” – Svetski dan osoba sa Daunovim sindromom\nVIDEO K9: Svetski dan osoba sa Daun sindromom ove godine obeležava se pod sloganom "Moji prijatelji, moja zajednica-prednost inkluzivnog okruženja za decu i odrasle", kako bi se ukazalo na značaj i pravo osoba sa ovim sindromom da ravnopravno budu uključeni u sve aktivnosti zajednice. Tim povodom Udruženje za podršku osobama sa Daun sindromom iz Novog Sada organizovalo je svečanu priredbu u SOŠO "Dr Milan Petrović".\nTamo gde je deci sa Daunovim sindromom i drugim smetnjama u razvoju data mogućnost da se uključe u život zajednice, oni rastu okruženi prijateljstvom, prihvatanjem, poštovanjem i imaju veće šanse za napredak i učenje, istakli su predstavnici Udruženja za podršku osobama sa Daun sindromom na svečanoj priredbi.\n“Deca sa Daun sindromom kao deca su divna, idealna, meka, topla, ne zanovetaju mnogo i odlična u toj nekoj nezi. Ali to je i jedna velika varka, jer toj deci treba jako puno rada, jako puno truda i celodnevnog angažovanja. Mi imamo sreću da imamo školu Milan Petrović koja nudi sve programe od najranijeg uzrasta i ne brinemo šta će biti sa našom decom posle 27. godina, što je nekada bio problem”, rekla je Violeta Popović iz ovog Udruženja.\nPopović dodaje i da inkluzivna okruženja deluju podsticajno jer pripremaju i omogućavaju deci sa Daun sindromom da, kada postanu odrasle osobe, zajedno sa svojim vršnjacima i prijateljima budu potpuno ravnopravno uključeni u rad zajednice i imaju mogućnost samostalnog donošenja odluka.\n“Ovde su naša deca okupirana tokom prepodneva, popodne postoje udruženja, ne samo Udruženje za podršku osobama sa Daun sindromom već i mnogo drugih sadržaja koje nudi naša zajednica. U tom smislu Novi Sad ima jednu dobru i podsticajnu sredinu i mislim da mi predstavljamo pozitivnu priču ovog slogana “Moji prijatelji, moja zajednica”, jer je ova zajednica prijatelj naše dece”, navela je Popović.\nTačan broj osoba sa Daun sindromom u našoj zemlji, kao ni u Novom Sadu, nije poznat, a aktivnostima novosadskog Udruženja obuhvaćeno je oko 50-ak osoba. Popović poziva sve Novosađane koji žele prijatno da se provedu družeći se sa osobama koje imaju ovu vrstu oboljenja da dođu u prostorije Udruženja, jer, kako kaže – ljubav ne broji hromozome.\nšoso dr milan petrović\nPrethodni tekst“Živi informator” – informisanje srednjoškolaca o fakultetima\nSledeći tekstSuperliga žene: Pobeda ŽFK Spartak u derbiju 13. kola


Našao rešenje za jeftino grejanje | SerbianForum\nNašao rešenje za jeftino grejanje\n[h=1]Našao rešenje za jeftino grejanje[/h]\nKragujevac - Kada dođe vreme za grejanje, svi razmišljaju na koji način bi mogli da uštede.Vlasnik firme "Alternativne energije" iz okoline Kragujevca, tvrdi da je našao rešenje za jeftino grejanje, ali i proizvodnju struje.\nKaže da za njegov patent postoji interesovanje u mnogim zemljama, ali ne i u Srbiji.\nKako iskoristiti sunce 24 sata 365 dana godišnje? Odgovor na to pitanje dao je dr Vladan Petrović, naučnik i pronalazač, koji se nakon stručnog usavršavanja u oblasti energetike iz Nemačke vratio u rodni Badnjevac nadomak Kragujevca.\nUz podršku partnera iz Londona Petrović je sagradio pilot postrojenje za koje tvrdi da je jedinstveno u svetu.\n"Mislim da je nama uspelo da od sunca napravimo stabilni energetski resurs, da možemo da koristimo energiju cele godine, dan-noć, to danas ne može niko", kaže Vladan Petrović, naučnik i pronalazač.\nKreatori ovog sistema kažu da je krajnje jednostavan. Solarni koncentrator visine 18 i prečnika 13 metara, na kome se nalaze koncentrično postavljena ogledala, okreće se poput suncokreta i usmerava sunčevu toplotu u jednu tačku. Iz nje se vruć vazduh izolovanim cevima skladišti u akumulatoru. Temperatura akumulirane toplote dostiže i do 800 stepeni.\n"Osnovni princip sistema je da sakuplja solarnu energiju tokom letnjih meseci i da tu energiju akumulira u vidu toplotne energije koju možete kasnije koristiti kad vam je potrebna, da li za grejanje, za neku procesnu toplotu, za primenu u industriji i tako dalje", kaže Marko Vuksanović, apsolvent fizike\nZa ovo postrojenje interesovali su se predstavnici 19 zemalja, a profesora Petrovića obišao je i aktuelni predsednik Srbije Tomislav Nikolić tokom predizborne kampanje. I ministarka energetike Zorana Mihajlović bila je jedna od gostiju na Petrovićevom imanju u Badnjevcu, ali u Srbiji, za sada,jedino je opština Velika Plana ozbiljno zainteresovana da napravi solarnu toplanu koja će grejati 120 stanova.\n"Investicija bi bila oko milion i po evra. S obzirom na cenu gasa, da gas raste godišnje u proseku nekih 13 odsto, mi smo računali da bi za sedam, osam godina investicija bila isplativa", kaže Petrović.\nPetrović, koji je u Evropi zaštitio 36 svojih patenata, tvrdi da bi se energijom iz solarne energane mogla još proizvoditi struja ili topla voda za bolnice. S druge strane, izrada ovakvih energana mogla bi, kako kaže, da uposli srpsku privredu.\n"Jednim ozbiljnijim prilazom naše Vlade mogli bismo stvarno da napravimo jednu privrednu revoluciju u Srbiji, ali izgleda da to nekako slabo stiže do njih", kaže Petrović.


Potredsednica Stranke slobode i pravde Marinika Tepić i lider Jedinstvene Srbije Dragan Marković Palma\nŽene zaposlene u javnom sektoru u Jagodini podnele su 22. aprila osnovnom javnom tužilaštvu u tom gradu u centralnoj Srbiji 393 krivične prijave protiv potpredsednice opozicione Stranke slobode i pravde Marinike Tepić zbog "izazivanja panike i nereda" putem sredstava javnog informisanja.\n"Mi smo podnele krivičnu prijavu protiv Marinike Tepić zato što je u sredstvima informisanja na najogavniji i najstrašniji mogući način uvredila sve žene Jagodine", rekla je pomoćnica gradonačelnika Jagodine Marija Jovanović koja je tužilaštvu predala prijave.\nU krivičnoj prijavi se navodi da je Tepić tokom gostovanja u emisiji "Utisak nedelje" i "tokom jednog od svojih izlaganja" rekla da "gotovo svaka žena u Jagodini, koja želi da se zaposli u javnom sektoru ili je već zaposlena preko veze, dobija obavezno telefon za druženje, pa nakon tog druženja, ako se dobro druži može da se zaposli".\nPodnošenje krivičnih prijava od strane žena u Jagodini najavio je predsednik Skupštine opštine Jagodina Dragan Marković Palma nakon što ga je Marinika Tepić 19. aprila optužila da je organizovao "žurke" za predstavnike vlasti i biznismene na koje su dovođene "devojčice od 15, 16, 17 godina".\nMarković je odbacio optužbe i nazvao ih "najgnusnijim lažima".\nTužilaštvo u Jagodini je, posle samoinicijativnog odlaska Markovića i davanja izjave, 20. aprila pokrenulo postupak u ovom slučaju.\nAktivisti traže istragu republičkog tužilaštva\nAktivisti nevladinog pokreta Kreni-Promeni predali su 22. aprila u Beogradu republičkoj javnoj tužiteljki Zagorki Dolovac inicijativu sa više od deset hiljada potpisa kojom se traži saslušavanje svedoka i "oštećenih" u slučaju navodnog podvođenja maloletnica u Jagodini.\nAktivisti od Zagorke Dolovac traže da nadležnom javnom tužiocu naloži da ispita navode "o krivičnim delima vezanim za zlostavljanje, ucenjivanje i podvođenje žena i maloletnica u Jagodini", kao i da se obezbede dokazi saslušavanjem svedoka i oštećenih.\nMarkovićeva Jedinstvena Srbija je koalicioni partner Socijalističke partije Srbije Ivice Dačića, i učestvuje u Vladi koju predvodi Srpska napredna stranka Aleksandra Vučića.


Sretenjski orden za B92 i akciju "Bitka za bebe" : Nadlanu.com\nSretenjski orden za B92 i akciju "Bitka za bebe"\nObjavljeno 15. feb 2013. / 18:06:49\nVeran Matić je odlikovan na svečanoj sednici Parlamenta povodom 15. februara - Dana državnosti, a priznanje mu je uručio predsednik Srbije Tomislav Nikolić.\nNakon poverenja ukazanog ovoj akciji od strane građana, zdravstvenih institucija, medija, kompanija i organizacija koje su u njoj učestvovale, brojnih nagrada koje je osvojila na svetskim i domaćim festivalima, najviše priznanje stiglo je i od državnog vrha koji je činom dodele ordena njenom pokretaču pokazao da je prepoznao da je čitava akcija pokrenuta i izvedena zbog brige za buduće naraštaje Srbije.\nRezultati „Bitke za bebe“ govore sami za sebe – uz učešće preko milion građana i preko 700 kompanija, za manje od godinu dana prikupljeno je preko 2,5 miliona evra i nabavljeno i isporučeno 208 inkubatora za preko 60 zdravstvenih ustanova u 50 gradova Srbije, čime su podmirene sve potrebe za inkubatorima.\nOPASNO vas nervira, ali ima srce: Evo šta je VĐ sa B92…\nNema hleba, samo više "igara": B92 odlazi u…\nFrka zbog "Utiska nedelje": Olja Bećković ne…\nNajveća institucija u zemlji koja se brine o najtežim zdravstvenim slučajevima malih heroja iz čitave Srbije, Institut za neonatologiju, sa 51 nabavljenim inkubatorom potpuno je opremljen ovim aparatima, a prikupljena su i sredstva za rekonstrukciju intenzivne nege i izgradnju lifta u Institutu.\nNastavak akcije, „Bitka za porodilišta“, doneo je nove izazove i nove pobede – od jula 2012. do februara 2013. godine prikupljeno je različite neonatološke i ginekološke opreme u vrednosti oko 1.400.000 evra za preko 50 zdravstvenih ustanova u Srbiji. Kompletno su opremljena dva porodilišta u Novom Sadu, zatim ona u Vršcu, Sremskoj Mitrovici, Leskovcu, Pančevu i Kraljevu..\nb92bitka za bebeveran matić


Umro Dragan Nikolić “Jenki”, zločinac koji je bio komandant zloglasnog logora Sušica\n/ INSTANT / Umro Dragan Nikolić “Jenki”, zločinac koji je bio komandant zloglasnog logora Sušica\nNap07.06.2018. u 15:24\nU Vlasenici je preminuo Dragan Nikolić zvani Jenki, komandant nekadašnjeg logora Sušica u tom gradu na istoku Bosne, javlja agencija Patria.\nNikolić je preminuo u 61. godini života. Sahranjen je jučer na lokalnom groblju u Vlasenici.\nDragan Nikolić je 2003. godine pred Haškim tribunalom priznao krivicu za ratne zločine počinjene tokom 1992. godine u logoru Sušica kod Vlasenice, čiji je bio komandant. Nikolić je, u dogovoru sa Tužilaštvom, priznao krivicu za progon nesrpskog stanovništva na rasnoj, vjerskoj i političkoj osnovi, za mučenje, silovanje i ubistvo, zločine koji se karakterišu kao zločini protiv čovječnosti. Tužilaštvo je predložilo da za navedene zločine Nikoliću bude određena kazna od 15 godina zatvora.\nPriznajući krivicu Nikolić se složio sa navodima optužnice po kojoj su u aprilu 1992. godine pripadnici JNA, odnosno Novosadskog korpusa, paravojne jedinice i lokalni Srbi zauzeli Vlasenicu. Po zauzimanju grada uslijedilo je protjerivanje muslimanskog stanovništva, tako da u septembru 1992. u gradu više nije bilo Bošnjaka, iako su do početka rata činili većinu u Vlasenici. Dragan Nikolić složio se sa navodima optužnice da je kao dio procesa protjerivanja nesrpskog stanovništva iz Vlasenice osnovan logor Sušica, kroz koji je od maja do oktobra 1992. godine prošlo oko 8.000 ljudi.\nMuškarci su premlaćivani i ubijani, a žene silovane, priznao je Nikolić i potvrdio da su prije napuštanja zatvora i Vlasenice muslimani morali da potpišu izjavu da odlaze dobrovoljno i da se odriču svoje imovine.\nOptužnica protiv Nikolića, podignuta 1994. godine, prva je koju je Haški tribunal podigao za zločine počinjene u bivšoj Jugoslaviji. Nikolić je uhapšen u aprilu 2000. godine u okolini Smedereva, a prilikom prvog pojavljivanja u sudnici izjavio je da se ne osjeća krivim ni po jednoj tački haške optužnice.\nNikolić je trebao svjedočiti na suđenju Manetu Đuriću, Radenku Staniću, Miroslavu Kraljeviću i Goranu Gariću za zločine počinjene na području Vlasenice.


Danas se obeležava Svetski dan turizma\n27 Sep 2018, 11:46 krstarica Maja Kostić\nBrojnim manifestacijama u Srbiji i svetu danas se obeležava Svetski dan turizma, a tim povodom ministar turizma Rasim Ljajić kaže da je u 2017. Srbiju posetilo tri miliona i 100 hiljada turista što je povećanje od 12 odsto.Rast broja registrovanih stranih turista, ističe, još je veći – 17 odsto.\nMinistar Rasim Ljajić kaže za RTS da je rast broja stranih turista i veći budući da se radi samo o registrovanim turistima.\nStvarni broj turista je, smatra Ljajić, daleko veći, jer mnogi nisu registrovani prilikom boravka u našoj zemlji u smeštaju u kojem odsedaju.\nLjajić navodi da je prema istraživanju koje je sprovelo Ministrstvo turizma čak 40 odsto stranca boravilo u Srbiji privatno i još 13 odsto u hostelima.\n„Pitanje je da li su ti i pružaci usluga i hosteli uopšte registrovani, to je jedno veliko polje sive zone. Siguran sam da je od zvaničnih 17 odsto, što Srbiju svrstava među pet zemlja sa najvećim rastom broja turista u Evropi, stvarna poseta stranih turista veći“, ističe Ljajić.\nNa pitanje turistima, šta ih je motivisalo da dođu u Srbiju, Ljajić kaže da je 40 odsto anketranih reklo da je to kulturno nasleđe, 22 odsto gostoprimstvo, 21 gastronomija, a samo 10 odsto zabava, dok je za 16 odsto najbitiniji bio odnos cene i kvaliteta.\nNapominje da su stranci davali više odgovora, pa procenti ne idu do 100, već preko toga.\n„Turistička ponuda koncipira se prema određenoj ciljnoj grupi. To daje nadu da će rezultat i u ovoj godini biti još bolji od strategije do 2020. i da bismo ranije mogli da dostignemo cilj da prihodi od turizma premaše dve milijarde evra“, ističe ministar.\nZa sedam meseci kineskih turista u Srbiji je bilo više nego za celu prošlu godinu a očekuje, kaže, da ih bude oko 100.000 zahvaljujući direktnoj avio-liniji i bezviznom režimu sa Kinom.\nPrema njegovim rečima, u sveopštem ludilu u svetu, Srbija predstavalja oazu bez mogućnost bilo kakvog teroroističkog napada.\nNapominje i da srpski aerodromi imaju 96 direktnih avio-linija od koji je 71 redovna.\nKaže da su problemi sa kojima se stranci suočavaju u Srbiji divlji taksisti, džeparoši, gužve u saobraćaju u Beogradu…\n„Ima puno toga što treba da se uradi u budućnosti. Tokom istraživanja pitali smo strance šta treba da se ispravi. Kažu da im smetaju taksisti, džeparoši, prosijaci, gužve u Beogradu“, kaže Ljajić.\nKako je dodao, 53 odsto anketiranih je reklo da su za Beograd saznali preko društvenih mreža i interneta.\nNa pitanje o visokim trgovačkim maržama gde su cene nekih proizvoda veće nego u Nemačkoj, Ljajić kaže da ne postoje administrativni način da se marže ograniče osim kada je reč o ceni jedne vrste hleba.\nPrema njegovim rečima, jedini lek je – jača konkurencija.\n„U novom zakonu u trgovini, nastojaćemo da smanjimo troškove. Prvo što se dobavljaču napalaćuje je ulazak u trgovinski lanac, a posle i pozicija na polici. Kada se ti troškovi smanje i proizvodi će za kupca biti jeftiniji“, rekao je Ljajić za RTS.\nOpština Veliko Gradište u poslednjih nekoliko godina u Rumunskom gradu Temišvaru predstavlja svoju…\nGOLUBACKA TVRĐAVA OTVORENA ZA POSETIOCE\nObnovljena tvrđava Golubački grad je svečano otvorena u prisustvu predsednika Srbije Aleksandra Vučića, predsednice…\nVELIKO GRADIŠTE SVE ZNAČAJNIJA TURISTIČKA DESTINACIJA\n9 Mar 2019, 22:59\nOpština Veliko Gradište u ovoj godini predstavlja svoju šarenoliku turističku ponudu kako u prirodnim…


Poziv EU da reaguje na napade vlasti na TV N1 i Danas: Obustaviti razgovore o izbornim uslovima dok traju napadi na novinare\n23. 10. 2019.|\nPovodom najnovije serije blaćenja, pritisaka i napada na novinare i medije, inicijativa Ne davimo Beograd obratiće se predstavnicima Evropskog parlamenta i Evropske komisije i tražiti da se obustave razgovori koji se pod njihovim posredovanjem vode o izbornim uslovima u Srbiji. Nova runda razgovora najavljena je za sredinu novembra, a Inicijativa smatra da je neophodna odlučna i jasna poruka EU da je stanje sloboda u Srbiji neprihvatljivo. Zato tražimo da se razgovori obustave dok traju napadi.\nVlast svakodnevno, otvoreno i neskriveno, radi na progonu nepodobnih novinara i građana. Novinare redakcija Danasa i N1, predstavnici vlasti svakodnevno nazivaju izdajnicima i plaćenicima. Ove kvalifikacije režimski mediji preuzimaju i kontinuiranim kampanjama stvaraju atmosferu linča direktno ugrožavajući pojedince koji su zaposleni u ovim medijima. Prenošenjem najbezočnijih laži, stvara se opravdanje za ugrožavanje bezbednosti i napade na novinare, sa ciljem zastrašivanja i gušenja kritike režima.\nU sličnoj atmosferi žive svi novinari, aktivisti ili građani koji se usude da javno govore o ogromnim zloupotrebama javnih funkcija, neprestanim kršenjima zakona, prisvajanju institucija sistema, otimačini javnih dobara, ucenama ili nasilju koje sprovodi Srpska napredna stranka.\nZbog svega navedenog, inicijativa Ne davimo Beograd pozvaće predstavnike Evropskog parlamenta i Evropske komisije da obustave posredovanje u međustranačkim razgovorima o izbornim uslovima u Srbiji dok ovi napadi traju. Građani Srbije ne pristaju da žive u fasadnoj demokratiji u kojoj vlast pokušava da sakrije svoje autoritarno lice, a sa druge strane nastavlja da guši građanske slobode.\nEvropske poslanike i članove Evropske komisije pozvaćemo i da podrže odluku o bojkotu izbora koju je donela velika većina opozicionih organizacija u Srbiji, i da nam pomognu da se u periodu nakon bojkota izborimo za fer i poštene izbore, slobodne medije i građanske slobode za sve naše građane.\nNovinarima i novinarkama svih redakcija koje profesionalno i odgovorno obavljaju svoj posao inicijativa Ne davimo Beograd upućuje solidarnu podršku i zahvalnost za svakodnevni trud.


DODIKU NIJE DOBRO: Banka Srpske je bila napadnuta od međunarodnog faktora! | Pozitivne vrijednosti\nDODIKU NIJE DOBRO: Banka Srpske je bila napadnuta od međunarodnog faktora!\nPredsjednik Republike Srpske Milorad Dodik rekao je da će Banka Srpske opstati i da depoziti neće biti izgubljeni, uprkos tome što je ova banka "bila napadnuta od međunardnog faktora koji je želio centralizaciju na nivou BiH".\nJučer je istekao rok do kojeg je trebala da bude donesena odluka o sudbini Banke Srpske, a koji je dala Vlada RS. Privremeni upravnik Banke Srpske zatražio je od akcionara banke da sačine plan kojim bi se otklonile nepravilnosti odnosno poboljšalo njeno finansijsko stanje.\nRok nije ispoštovan, a iz entitetskog Ministarstva finansija potvrdili su da će Vlada svoj stav o banci koja je u 99-odstotnom državnom vlasništvu saopštiti tokom sedmice.\nU Banci Srpske ostalo je blokirano oko 150 miliona KM, a trećina ovog iznosa osigurana je kod Agencije za osiguranje depozita BiH.\n„Ako ne riješimo problem dokapitalizacije sa nekim domaćim ili stranim ulagačem, onda imamo drugu, pa čak i treću varijantu, ali nijedna ne podrazumijeva likvidaciju banke ili gubitak depozita“, rekao je Dodik na konferenciji za novinare u Banjaluci.\nPrema njegovim riječima, o dokapitalizaciji se još pregovara, dok druge dvije opcije podrazumijevaju rekonstruisanje same banke, što nije lak posao i podrazumijeva mnogo usaglašavanja.\nGovoreći o Balkan investment banci, a kasnije o Banci Srpske, Dodik je rekao da je u uslovima globalne ekonomske krize, bilo veoma važno očuvati povjerenje u bankarski sistem.\n„To je opredijelilo vlasti Republike Srpske da u periodu kada je Balkan investment banka došla u probleme, preuzme vlasništvo nad bankom i uloži određeni novac za likvidnost banke“, objasnio je Dodik.\nDodik je napomenuo da niko ne bježi od toga da se ispitaju svi problemi u prošlosti banke, koji su stvar pravosuđa.\nOdgovarajući na novinarsko pitanje da li direktor Agencije za bankarstvo Slavica Injac ima njegovo povjerenje, Dodik je rekao da je ona odličan direktor Agencije.\n„Slavica Injac je svojom stručnošću pokazala da Agencija za bankarstvo, koja je bila napadnuta od međunardnog faktora koji je želio centralizaciju na nivou BiH, treba da ostane i jeste ostala u Republici Srpskoj“, poručio je Dodik.\nOn je dodao da Injac nije kriva što je došlo do poremećaja koji su zahvatili čitav svijet, pa i neke od banaka u Srpskoj.


NASTAVLJA SE BORBA FIBA se žali na presudu suda u Minhenu!\nRat Evrolige i FIBE se nastavlja i kraj mu se ne nazire... Čelnici FIBA Evropa podneli su prigovor na odluku suda u Minhenu da u sporu sa Evroligom, presudi u korist Bertomeu i njegovog takmičenja.\nFIBA se žalila na sudiju koji je stao na stranu Evrolige. Sud u Minhenu prihvatio je obe tačke tužbe koju je podnela grupa najjačih evropskih klubova uz špansku i ABA ligu. Po toj odluci FIBA i FIBA Evropa nemaju pravo na suspenziju reprezentacija ili kažnjavanje nacionalnih Saveza.\nFIBA smatra da je odluka doneta tek posle stava ove organizacije da neće suspendovati reprezentacije i da je zahtev podnet samo da bi se poklopio sa rokom registracije konkurenata za evropska takmičenja koja je najavljena od 13. juna 2016. godine ( Evrokup i košarkaška Liga šampiona).\nFIBA dodaje da zahtev ne sadrži relevantne činjenice koje bi na pravi način bile predstavljene sudu.\n- FIBA i FIBA Evropa nisu bili pozvani da predstave svoj položaj pre nego što je sud doneo odluku, odnosno sud je samo razmatrao jednostrano tvrdnju podnosilaca. Uprkos tome, sud je odbacio zahtev podnosilaca da privole FIBA i FIBA Evropa da se javno izjasni da su klubovi i lige slobodni da se registruju u Evrokupu. Važno je znati da je registracija klubova za evropska klupska takmičenja uvek podložna propisima i odlukama odgovarajućih nacionalnih federacija koje ni pod kojim uslovima nisu vezani za preliminarnu zabranu. Preliminarna zabrana je tako samo privremena mera koja je već osporena od strane FIBA Evrope - između ostalog se navodi u saopštenju FIBA.


- Nivo buke u zoni bolnice, prema Zakonu o zaštiti životne sredine trebalo bi da bude najniži, ali već godinama su izmerene vrednosti daleko iznad propisane granice kako danju, tako i noću. Razlog je velika frekvencija saobraćaja. Kontinuirani… »\nDivlja smetlišta nadomak kuća u Mokrinu\nMOKRIN: Divlje deponije smeća sve više zadaju problema meštanima Mokrina. Ima ih na više lokacija oko sela, a najveća je deponija na izlazu kraj puta prema Iđošu, koja se proteže u dužini oko dva kilometra. Nezadovoljni meštani negoduju jer se… »\nMeštani Mokrina traže hitno uklanjanje deponije: Ovo je ekološka bomba, strepimo od zaraze\nMeštani Mokrina kod Kikinde negoduju jer se godinama ne rešava problem divljih deponija, kojih ima na više lokacija oko sela i koje mogu izazvati ekološki problem većih razmera. Meštani koji žive u blizini puta Mokrin–Iđoš svakog jutra prvo… »\nKoliko korona može da bude fatalna potvrđuje i nedavni slučaj jedne porodice iz Mokrina. To što se na bolničkom lečenju u Opštoj bolnici nalazi rekordnih 56 pacijenata, a u febrilnim ambulantama dnevno registruje 30 novoobolelih, potvrđuje da je… »\nMeštani Mokrina traže hitno uklanjanje deponije koja je "došla" do kuća\nKIKINDA - MOKRIN - Divlja deponija na periferiji Mokrina predstavlja veliki problem meštanima koji stanuju na svega nekoliko stotina metara od tog mesta. Oni od nadležnih zahtevaju da se smetlište što pre ukloni, a da se stanovnici koji i dalje bacaju… »\nVirus korona na najstrašniji način pokucao je na vrata porodice Veldi iz Mokrina kod Kikinde. Za kratko vreme oboleli su sin, majka i otac, a onda su za samo petnaestak dana sve troje preminuli. Od oboljenja izazvanih kovidom 19 najpre je umrla Ruža… »\nVirus korona na najstrašniji način pokucao je na vrata porodice Veldi iz Mokrina kod Kikinde. Za kratko vreme oboleli su sin, majka i otac, a onda su za samo petnaestak dana sve troje preminuli. Od oboljenja izazvanih kovidom-19 najpre je umrla Ruža… »\nNajpre je oboleo Miloš, a virus je najverovatnije doneo s posla, iz fabrike gde je radio, navodi Miliošev stric. Virus korona na najstrašniji način pokucao je na vrata porodice Veldi iz Mokrina kod Kikinde. Za kratko vreme oboleli su sin, majka i… »\nDEČAK iz Mokrina, kojeg je Danijela B. (29), 28. decembra prošle godine, rodila u poljskom toaletu pored porodične kuće, nalazi se u hraniteljskoj porodici i dobrog je zdravstvenog stanja. Postoji, međutim, mogućnost da se mališan posle dodatnih… »\nObeležen dan Osnovne škole “Vasa Stajić” u Mokrinu\nMOKRIN - Iako u izmenjenim uslovima, nastavljena je lepa tradicija obeležavanja Dana Osnovne škole “Vasa Stajić” u Mokrinu. S ponosom su Mokrinčani obeležili 63 godine od kako škola nosi ime po čuvenom Banaćaninu, kulturnom radniku, filozofu i… »\nVesti online pre 26 minutajoš 25 povezanih\nBeta pre 8 minutajoš 23 povezane


Snepčet tvrdi da uspešno suzbija trgovinu opijatima na svojoj mreži – Zavera\nZTP 20. januara 2022.\t0 Komentara\nSnepčet se suočava sa sve oštrijim kritikama otkako se opijatska kriza prenela na društvene mreže, često sa tragičnim posledicama. U oktobru je NBC objavio ispovesti mladih ljudi, uzrasta od 13 do 23 godine, nastradlih od tableta sa fentanilom koje su nabavili na Snepčetu. Tada je Snap, matična kompanija Snepčeta, obećala da će poraditi na suzbijanju ilegalne prodaje droge na svojoj društvenoj mreži i preusmeravati korisnike koji traže takve sadržaje na edukativni portal.\nSnepčet je u utorak izvestio o učinku kampanje, rekavši da 88% spornih sadržaja sada pronalaze automatizovani sistemi, dok preostalih 12% prijavljuju korisnici mreže. „Od jeseni smo uočili još jedan pozitivan trend: manje korisničkih prijava o prodaji droge,“ objavio je Snap na svom blogu. „U septembru smo imali preko 23% prijava o trgovini drogama, a nakon dodatnih napora na otkrivanju, smanjili smo to na 16% ovog meseca.”\nKompanija je nedavno uvela novu meru koja sprečava da se korisnici uzrasta od 13 do 17 godina pojavljuju u rezultatima Quick Add pretrage, osim ako nemaju zajedničke prijatelje. Ova mera bi trebalo da obeshrabri maloletnike da se povezuju sa korisnicima koje ne poznaju, i tako spreči potencijalnu trgovinu drogom. Snepčet je takođe preneo informacije CDC-a o opasnostima fentanila na svom preventivnom portalu „Heads Up“, i sarađuje sa Američkom koalicijom za borbu protiv droga (CADCA).\nKompanija radi sa stručnjacima na ažuriranju žargona koji prodavci koriste kako bi zaobišli pravila o prodaji nedozvoljenih supstanci. Američka uprava za borbu protiv droga objavila je prošlog meseca upozorenje o opasnostima tableta koje sadrže fentanil, sintetički opijat koji je u mnogo manjim dozama smrtonosniji od heroina. Budući da je fentanil sve prisutniji u drogama koje se ilegalno nabavljaju, uključujući i one kupljene na mreži, mogao bi se pokazati fatalnim za korisnike koji veruju da unose druge supstance.\nU decembarskom intervjuu za CBS, službenica DEA-e En Milgram nazvala je Snepčet i druge aplikacije „utočištem za trgovce drogom“. „Trgovci drogom koriste društvene mreže jer su svima dostupne, te lako dolaze do miliona Amerikanaca kojima prodaju ove pilule koje su lažno predstavljene,“ naglasila je Milgram. Dok su društvene mreže odlagale agresivnije moderisanje sadržaja, onlajn prodaja droga je uzela maha. Kompanije su suzbile neke od najočiglednijih načina za pronalaženje rizičnih droga na mreži (#painpills na Instagramu, na primer), ali lukavi dileri prilagođavaju svoje metode kako bi zaobišli nova pravila.\nŠirenje fentanila je značajno pogoršalo američku opijatsku epidemiju, i dominacija te supstance u onlajn prodaji predstavlja veliki izazov. Na oktobarskom svedočenju o bezbednosti dece na mreži, Snap je ovo pitanje nazvao „prvim prioritetom“, ali mnogi zakonodavci i porodice žrtava sumnjaju da društvene mreže ozbiljno shvataju svoju ulogu u opijatskoj krizi.\n(TechCrunch-ZTP, foto: Patrick T. Fallon/AFP/Getty)\nTagovi:SAD, Amerika, kampanja, trgovina, mreža, društvena, opijati, fentanil, korisnici, Snapchat, Snepčet, dileri\nSvinjski bubreg kliničkog kvaliteta prvi put presađen ljudskom pacijentu


Svijet na ivici ključanja: Previranja zbog vakcina prijete da prerastu u globalni rat i otimačinu | Krajina.BA\nSvijet na ivici ključanja: Previranja zbog vakcina prijete da prerastu u globalni rat i otimačinu\nSukob koji je izbio protekle sedmice između Evropske unije i farmaceutskog giganta AstraZenece, a rezultovao prijetnjama EU da će blokirati izvoz evropskih vakcina rani je znak svojevrsnog vakcinaškog nacionalizma koji bi mogao da se proširi širom globusa, piše Business Insider.\nEU je zaprijetila da će ograničiti izvoz vakcina trećim zemljama, uključujući Veliku Britaniju, usljed nezadovoljstva zbog sporog procesa vakcinisanja na kontinentu. Brisel je na kraju odstupio od najkontroverznijeg dijela svog plana, koji bi uključio nametanje granice na irskom ostrvu, nakon međunarodnih i kritika iz Irske, članice EU.\nMeđutim, industrijski lideri su zabrinuti da će potezi EU navesti druge države i blokove da izađu sa sličnim planovima i gurnu svet u štetne vakcinaške trgovinske ratove. Oni se plaše da su odluke EU poslale opasan signal svijetu da je “vakcinaški nacionalizam” prihvatljiva taktika za borbu protiv pandemije.\nNeimenovani izvor iz međunarodne trgovine rekao je nedavno Business Insideru da je potez Evropske komisije “otvorio Pandorinu kutiju”.\nVakcinacija postaje problem\n„To je poslalo veoma opasan signal svetu da je krajnji cilj njihove politike obezbijediti što je moguće veći dio tržišta za evropske građane“, rekli su izvori.\nJedna velika međunarodna biznis grupa istakla je da je sukob navukao “oblak neizvjesnosti” preko međunarodnih napora da se građani svijeta vakcinišu protiv covida-19.\n„Signali koje smo primili iz Brisela sugerišu da su zvaničnici svjesni zabrinutosti koju smo izrazili u ime globalnog biznisa prošle sedmice, ali propisi ostavljaju otvoren rizik da će pošiljke biti blokirane, nadvijajući time oblak nesigurnosti nad napore za globalnu distribuciju vakcina“, izjavio je John Danton, generalni sekretar Međunarodne trgovinske komore koji je prošle sedmice upozorio EK na opasnosti svog pristupa nabavci vakcina.\nI sama predsjednica EK Ursula von der Layen priznala je nedavno po prvi put propuste na evropskom nivou u nabavci vakcine protiv koronavirusa.\nDa li je potez EU samo uvod u globalni vakcinaški rat? Business Insider iznosi tri scenarija koja najviše brinu industrijske grupe.\nPostoji realna opasnost da će ostale države sada uvesti kontrolu izvoza vakcina proizvedenih u svojim granicama kako bi zaštitile zalihe za svoje stanovništvo. Proizvodnja vakcina je geografski koncentrisana u svega nekoliko zemalja, poput Indije.\nSvaka odluka bilo koje od takvih zemalja da nametne kontrolu izvoza ozbiljno bi poremetila globalnu nabavku vakcina.\nNeke države su već demonstrirale svoju tendenciju da skupljaju zalihe tokom pandemije, kako napominje Business Insider ne samo Sjedinjene Američke Države koje su prošle godine rekle da će zaplijeniti izvoz medicinske opreme, poput maski i rukavica, dok ne ustanove da li će im trebati u borbi protiv pandemije.\nNeki od sastojaka koji se uobičajeno koriste u proizvodnji vakcina geografski su također koncentrisani u šačici zemalja. Jedan od primjera je ekstrakt čileanskog “drveta sapuna” (Quillaja saponaria), koji se redovno koristi za pravljenje vakcina kojima se pojačava imuna reakcija organizma. Očekuje se da će ovaj sastojak biti korišten u najmanje jednoj vakcini protiv covida koju pravi Novavax, kako je izvijestio Atlantic.\nProtekcionizam je tokom pandemije već promolio svoju glavu. Tursku su, naprimjer, španski zvaničnici optužili da je zaplijenila dijelove respiratora iz Kine koji su bili namijenjeni Španiji a Tunis je prošle godine optužio Italiju da je zaplijenila pošiljku medicinskog alkohola koji je putovao ka njima.\nSuštinski problem je što nema dovoljno proizvodnog kapaciteta da se vakciniše čitava svjetska populacija ove i čak one tamo godine. Izvještaj koji je objavio UBS otkrio je da – prema trenutnoj stopi – svega 10 posto sveta biti imunizovano protiv covida do kraja ove godine, a taj procenat će krajem 2022. porasti na svega 21 posto.\nTa ograničena ponuda će skoro isključivo biti korištena za imunizaciju populacija bogatih zemalja, koje su unaprijed kupile skoro čitavu isporuku vakcina. Ali, nacionalistički pristup nosi sa sobom velike posljedice po javno zdravlje jer se pandemija produžava a raste vjerovatnoća od pojave novog soja, otpornog na vakcine.\nI ne samo to, takav pristup povlači i značajne ekonomske troškove. Izvještaj Međunarodne trgovinske komore je prošle sedmice otkrio da će nejednaka distribucija vakcina protiv covida koštati svjetsku ekonomiju devet biliona dolara usljed produžavanja pandemije.\nPola tih troškova snosit će bogate zemlje. Međutim, strahuje se da u globalnom vakcinaškom ratu, baš kao i u oružanom sukobu, na kraju gube sve strane.\nPrethodni članakU protekla 24 sata u Cazinu zablježene tri saobraćajne nesreće i razbojništvo\nNaredni članakNe zaboravite kišobran: Oblačno s kišom u cijeloj BiH, a temperature proljetne


ZASADI DRVO, ZASADI SVOJ KISEONIK: Ponovo sadimo i stvaramo zelenu budućnost - National Geographic Srbija\nZASADI DRVO, ZASADI SVOJ KISEONIK: Ponovo sadimo i stvaramo zelenu budućnost\nAMG sa „dm drogerie markt“ i partnerima 18. januara nastavlja veliku akciju pošumljavanja na dve nove lokacije u Vojvodini i poziva sve ekološki osvešćene građane da se pridruže u stvaranju zdravijeg okruženja\nAkcija ozelenjavanja Srbije nastavlja se 18. januara!\nVeliku akciju jesenje sadnje produžavamo otvaranjem nove dve lokacije u Vojvodini sledećeg vikenda. Sadićemo u Sremskoj Mitrovici i Bačkoj Palanci, a vreme okupljanja za obe lokacije je devet časova. Zborno mesto okupljanja za Sremsku Mitrovicu je kod Glaca, na ulasku u Legat, a za Bačku Palanku Šumska uprava „Plavna“, Maršala Tita 41, i Šumska uprava „Bačka Palanka“, Šumska 3, odakle je prevoz obezbeđen do mesta gde će se saditi.\nUkoliko želite da zasadite kiseonik, iskoristite priliku i prijavite se što pre zbog ograničenog broja mesta putem linka\nwww. zasadidrvo.rs/lokacije, i vidimo se 18. januara. Budite među goranima koji će tog dana pošumljavati Srbiju, čime ćete stvoriti nove rezervoare čistog vazduha za sebe i generacije koje dolaze.\nMarko Marinković, izvršni direktor za šumarstvo JP „Vojvodinašuma“, ističe da na osnovu podataka poslednje nacionalne inventure šuma, Vojvodina spada u šumom najsiromašnije regije u Evropi, sa samo 7,1 odsto šumovitosti, te da je regionalnim prostornim planom ustanovljena potreba za podizanjem još oko 140.000 hektara novih šuma. - Jedna od najneposrednijih koristi od šuma za stanovništvo ogleda se u njenoj ulozi u prečišćavanju vazduha. Ljudi koji žive u oblastima sa većom površinom šuma manje su ugroženi zdravstvenim problemima koji su u neposrednoj vezi s kvalitetom vazduha. Ovo je posebno značajno jer poslednjih decenija ljudi svojim aktivnostima, poput vožnje automobila, spaljivanja fosilnih goriva i industrijskih aktivnosti, proizvode sve više ugljen-dioksida koji završava u atmosferi. Šume za stanovništvo imaju i estetsku ulogu jer pošumljavanjem mogu da nastanu živopisni predeli - navodi Marinković i dodaje da je sadnjom drveća između ostalog moguće stabilizovati klimu, smanjiti efekat staklene bašte i sprečiti pojavu erozije.\nAkciju „Zasadi drvo“ pokrenuli su prošle godine „Adrija medija grupa“ i „dm drogerie markt“, zajedno sa institucionalnim partnerima Ministarstvom poljoprivrede, šumarstva i vodoprivrede - Uprava za šume, JP „Srbijašume“, JP „Vojvodinašume“, Pokretom gorana Srbije, Privrednom komorom Srbije i Botaničkom baštom „Jevremovac“, otvaranjem jesenje sezone pošumljavanja 17. novembra. Tada smo zajedno sa građanima volonterima na 34 lokacije ukupno posadili više od 50.000 sadnica, čime je to i zvanično postala najmasovnija jednodnevna radna akcija pošumljavanja sa građanima volonterima u Srbiji. Sama akcija označila je početak jesenje sezone pošumljavanja i bila kulminacija kampanje tokom koje su AMG i „dm drogerie markt“ putem različitih vrsta sadržaja radile na edukaciji i podizanju svesti o značaju pošumljavanja područja kojima je to potrebno i načinima očuvanja životne sredine.\nI vi sada imate šansu da postavite temelje zdravije i lepše budućnosti, zato se uključite u stvaranje zdravog okruženja i prijavite se da budete gorani tog dana na sajtu www.zasadidrvo.rs.\nEvo šta nam je cilj\nMinistar poljoprivrede, šumarstva i vodoprivrede Branislav Nedimović nedavno je izneo podatak da Srbija ima 30 odsto pošumljenosti, a da je projektovani cilj da jasnom državnom strategijom, ali i ovakvim akcijama, dođemo do 41 odsto. Ekološki, ali i ekonomski značaj šuma je ogroman, a dugoročni cilj projekta „Zasadi drvo“ jeste da ozelenimo Srbiju, da zasadimo kiseonik za buduće naraštaje i doprinesemo borbi protiv klimatskih promena. Kolika je povezanost drveća i klimatskih promena, vidi se iz činjenice da drveće apsorbuje ugljen-dioksid iz atmosfere oslobađajući za živa bića dragoceni kiseonik. Globalno, u kontekstu borbe protiv promene klime, a lokalno, za poboljšanje kvaliteta vazduha.\nJedan čovek tokom života potroši kiseonika koliko proizvedu tri drveta, zato zasadite bar jedno drvo kako biste malo uzvratili prirodi.\nDONACIJE: DOBAR PRIMER DRUŠTVENO ODGOVORNE KOMPANIJE Godina darivanja „dm drogerie markt“\nKompanija „dm drogerie markt“ u jubilarnoj, 15. godini poslovanja u Srbiji, zabeležila je rast od 21,9 odsto i ostvarila promet od 13,3 milijarde dinara. U skladu sa sloganom da je čovek centar poslovanja kompanije, „dm“ je postao prepoznatljiv i po velikom broju društveno odgovornih aktivnosti.\nVodeći se principom da uspešne kompanije imaju privilegiju da utiču na poboljšanje kvaliteta života u zajednici u kojoj posluju, „dm“ svake godine donira sredstva za opremanje sigurnih kuća, domova za stare i domova za decu.\nNaime, kompanija je 15. godinu poslovanja u Srbiji zaokružila donacijom Univerzitetskoj dečijoj klinici „Tiršova“, kada je na „black friday“, 29. novembra, pod sloganom „Giving is the new black“, umesto ponude popusta, uložila 3.000.000 dinara za opremanje ove ustanove. Osim toga, „dm“ je donirao 1.200.000 dinara za opremanje Kliničko-bolničkog centra Zvezdara, ali i više od pet miliona dinara u novcu i robi u protekloj poslovnoj godini za opremanje nekoliko obrazovnih i zdravstvenih ustanova u zemlji.


Tanjug 25. avgusta 2021. 11:51\n„Količine gasa nisu bile dovoljne i cena je sa 220, skočila na 580 dolara za hiljadu kubika, ali se to neće odraziti na cenu energenta u Srbiji, jer postoji desetogodišnji ugovor sa „Gaspromom“ koji važi do kraja ove godine“, rekao je Stanojević, gostujući na TV Prva.\nInače, naveo je on, cena gasa zavisi od geopolitičke situacije, koja diktira kretanja na evropskom i svetskom tržištu i da će formiranje cene za sledeću godinu u Srbiji zavisiti od pregovora „Srbijagasa“ sa „Gaspromom“, dok se tokom oktobra očekuje da cene gasa na svetskom tržištu budu u padu.\n„Formiranje cena nafte i naftnih derivata na svetskom tržištu u najvećoj meri zavisi od odluka organizacija OPEK i OPEK Plus, prema čijim kvotama se određuje ponuda i formira cena, a trenutna cena sirove nafte niža je za nekoliko dolara za barel, što takođe utiče na nižu cenu goriva u Srbiji“, objasnio je Stanojević.\nDodao je da je cena je sa 75 pala na 65 dolara, najviše zbog najave SAD da će prestati sa stimulisanjem svojih rezervi.\n„U Srbiji je inače povećana potrošnja za 3,4 odsto u odnosu na rekordnu 2019. godinu, a skok cene benzina od 1,5 odsto pokazuje da ljudi putuju, dok skok cene dizela od 3,4 odsto da imamo ozbilnu privrednu aktivnost, što dokazuje i povećanje cene putnog bitumena od 10 procenata“, istakao je Stanojević.\nOvom prilikom savetnik ministarke je kazao da je manja potošnja kerozina, jer se avio-saobraćaj još uvek nije u potpunosti oporavio od pandemije, dodajući da se u narednom periodu očekuje da u ovom segmetnu Srbija zabeleži rast potrošnje.